ΑΡΧΕΙΟ ΑΓΙ ΣΤΙΝΑ: Ευτοπία, Προδρομικές κατακτήσεις στην Τοπική Αυτοδιοίκηση\n(στο Ευτοπία, τεύχος 1, Μάρτης 1999)\nΣτο τεύχος αυτό αναδημοσιεύεται από το περιοδικό ΑΝΤΙ (τευχ. 110, 1978) ένα κείμενο του Άγι Στίνα (Σπύρος Πρίφτης) σχετικά με το κοινοτικό συμβούλιο Σπαρτίλλα στην Κέρκυρα. Πρόκειται για μια "λεπτομέρεια" μέσα στην όλη συνταρακτική διήγηση για τη ζωή και τη δράση του εργατικού / σοσιαλιστικού κινήματος - όταν οι λέξεις είχαν περιεχόμενο - από έναν από τους λιγότερο γνωστούς αλλά περισσότερο συνεπείς επαναστάτες στον ελλαδικό χώρο.\nΗ αναδημοσίευση της παρακάτω διήγησης είναι πιθανόν να διεγείρει όσους και όσες ενδιαφέρονται για την τοπική ριζοσπαστική παρέμβαση. Το κείμενο για το κοινοτικό συμβούλιο Σπαρτίλλα, χωρίς να ξεφεύγει από τις ιδεολογικές αγκυλώσεις του Στίνα, μας μεταφέρει σ' έναν τρόπο δράσης διαφορετικό. Η αναφορά του δεν είναι το συνδικάτο αλλά η κοινότητα, το πλέον ζωτικό πρόταγμα ελευθερίας, αλληλεγγύης και συνεργασίας.\nΜετά την αποχώρησή μου από το Κόμμα και πριν διαγραφώ (τέλη του 1932) είχα έλθει σε επαφή με τον Μιχάλη Ράπτη, τον κατοπινό "Πάμπλο", το κύριο ηγετικό στέλεχος των φραξιονιστών. Ύστερα από αρκετές συζητήσεις με τους φραξιονιστές, που αρνήθηκαν να προσχωρήσουν στο ΚΚΕ ή στον Πουλιόπουλο κάναμε μια συγκέντρωση και αποφασίσαμε να συγκροτήσουμε ιδιαίτερη ομάδα με τον τίτλο "Λενινιστική Αντιπολίτευση του ΚΚΕ" (ΛΑΚΚΕ). Εκλέχτηκε απ' αυτήν την ιδρυτική συγκέντρωση μια τριμελής επιτροπή από τον Μιχάλη Ράπτη, τον Εργίνο και εμένα και αμέσως αρχίσαμε να εκδίδουμε "τη Σημαία του Κομμουνισμού" εβδομαδιαίο όργανο της ομάδας και τη "Διαρκή Επανάσταση" θεωρητικό περιοδικό. Γενικά η ομάδα ήταν τοποθετημένη στον Τροτσκισμό.\nΣτις 6 Μαρτίου 1933, ο Χίντεμπουργκ αναθέτει στον Χίτλερ τον σχηματισμό Κυβέρνησης, ο φασισμός γίνεται επίσημο καθεστώς στη Γερμανία, χωρίς την παραμικρή αντίδραση απ' το μέρος της εργατικής τάξης. Όλο το τεράστιο και πανίσχυρο (όπως νομίζαμε) οικοδόμημα των εργατικών οργανώσεων, καταρρέει και γίνεται σκόνη. Την ίδια μέρα είχαν γίνει εκλογές και στην Ελλάδα και το Λαϊκό Κόμμα, δηλαδή η Δεξιά, πλειοψηφεί και ξαναπαίρνει τα ηνία. Στο αμέσως επόμενο φύλλο της "Σημαίας του Κομμουνισμού" δημοσιεύεται ένα άρθρο δικό μου, όπου υποστήριζα πως τα τμήματα της Κομμουνιστικής Διεθνούς από όργανα πάλης έχουν μετατραπεί σε εμπόδιο και εχθρούς του απελευθερωτικού κινήματος των εργαζομένων. Ότι κάθε προσπάθεια για μεταρρύθμισή τους είναι χαμένος κόπος και χρόνος και ότι το πιο άμεσο και το πιο επείγον καθήκον των επαναστατών σ' όλο τον κόσμο, είναι η αποχώρηση από την Κομμουνιστική Διεθνή και εναντίον της συγκρότηση σε νέα επαναστατικά κόμματα. Το άρθρο στη "Σημαία" προκαλεί μια κρίση και οξύτατη συζήτηση στο εσωτερικό της ΛΑΚΚΕ. Επικεφαλής των υπερασπιστών της Κομμουνιστικής Διεθνούς ήταν ο Ράπτης. Η πλειοψηφία των μελών τάχτηκε εναντίον των απόψεών μου και μου θέτουν ζήτημα πειθαρχίας, δηλαδή να υπερασπίζω δημόσια τις απόψεις τους. Αρνήθηκα και έφυγα για την Κέρκυρα. Μαζί με κάτι άλλα προσωπικά προβλήματα που μου είχαν τύχει, η διαμονή μου για ένα διάστημα στο νησί, μου ήταν αρκετά απαραίτητη.\nΈτσι, στα τέλη του 1933 πήγα για ένα διάστημα στο χωρίο μου, στη Σπαρτίλλα. Έμεναν εκεί οι συγγενείς μου (αδέλφια, αδελφές) και μου άνοιξαν ένα μικρό μπακάλικο για να ζήσω. Σ' αυτό το διάστημα μαζί με άλλους συντρόφους συγκροτήσαμε μια ομάδα εργατών μέσα στην πόλη της Κέρκυρας και μια στη Σπαρτίλλα.\nΣτις κοινοτικές εκλογές καταρτίσαμε ψηφοδέλτιο με καθαρά κομμουνιστικό χρώμα και εκθέσαμε υποψηφιότητα για το συμβούλιο της κοινότητας. Ο προηγούμενος πρόεδρος ήταν περασμένος στα χρόνια και το χωριό μας είχε πάντα δημοκρατικές και αγωνιστικές παραδόσεις. Το ψηφοδέλτιό μας επεκράτησε με μεγάλη πλειοψηφία -κάπου 90%- και στην πρώτη του συνεδρίαση το Κοινοτικό Συμβούλιο με εξέλεξε πρόεδρο. Ήμουνα ο πρώτος τροτσκιστής πρόεδρος κοινότητας στην Ελλάδα. Δουλεύαμε άμισθοι όλοι, γιατί τα οικονομικά της κοινότητας ήταν μηδαμινά και ο τόπος είχε πολλές ανάγκες.\nΤο Συμβούλιό μας, δίχως υπερβολή, είναι το μόνο κοινοτικό συμβούλιο στην Ελλάδα που έχει να επιδείξει μια πραγματικά γνήσια επαναστατική δράση. Την καθιέρωση της λαϊκής αυτοδιοίκησης. Καθιερώσαμε τακτικές δημόσιες συνεδριάσεις του Κοινοτικού Συμβουλίου, ώστε ξεκάθαρα μπροστά στο λαό να λέμε την γνώμη μας και να παίρνουμε τις ευθύνες. Η ημερήσια διάταξη γινόταν από πριν γνωστή με ανακοίνωση στην πλατεία της Σπαρτίλλας και οι κάτοικοι καλούνταν όχι μόνο να παρακολουθήσουν, αλλά και να πάρουν μέρος στη συζήτηση. Οι αποφάσεις παίρνοντας από κοινού με τα μέλη της Κοινότητας και τα ίδια τα μέλη ανελάμβαναν υπεύθυνο μέρος στην εκτέλεσή τους. Για παράδειγμα:\nΠριν από την δική μας θητεία είχε αρχίσει από κάποιο εργολάβο η ανέγερση της εκκλησίας 'Aγιος Σπυρίδωνας, το συζητήσαμε και αποφασίσαμε να δουλεύουν οι εργάτες οκτάωρο και όχι παραπάνω. Ορισμένοι κάτοικοι είχαν αναλάβει την τήρηση αυτής της αποφάσεώς μας. Το ίδιο έγινε με τα έργα των υπονόμων.\nΦυσικά, τα θέματα που συζητούσαμε δίνανε την αφορμή για ευρύτερες πολιτικές συζητήσεις και ο καθένας έκφραζε την γνώμη του ελεύθερα και μπροστά στο λαό. Με τη συζήτηση αυτή, οι αμύητοι συνειδητοποιούσαν το πολιτικό πρόβλημα και τις βαθιές αιτίες του, οικονομικές και κοινωνικές. Συνειδητοποιούσαν την ανάγκη της ενότητας την κοινή δράση και την ανάγκη για επαναστατικές αλλαγές. Βέβαια δεν ήταν λίγες οι δυσκολίες αλλά όχι πάντα αξεπέραστες. Δεν στεκόμαστε μόνο στις συζητήσεις και στην διαφώτιση του λαού. Από κοινού δημοτικό συμβούλιο και κάτοικοι προγραμματίζαμε μια σειρά από έργα, αρχίζοντας από τα πιο αναγκαία. Υπόνομοι, αυλάκια στους δρόμους, ύδρευση. Για τα έξοδα που χρειάζονταν επιβάλαμε βαριά φορολογία, αλλά μόνο στους πλούσιους και στους μεγάλους γαιοκτήμονες. Οι ακτήμονες και οι εργάτες χωρικοί, χάρις στην ενότητα, είχαν ξεπεράσει φοβίες και δισταγμούς.\nΌλοι αυτοί οι γαιοκτήμονες του τόπου κάνανε ενστάσεις στο ειρηνοδικείο, με κύριο δικαιολογητικό ότι αυτοί είναι κάτοικοι της πόλης και συνεπώς δεν είχαν κανένα κι ούτε τους ενδιέφεραν που θα εκτελούνταν στην Κοινότητα. Αυτές οι ενστάσεις μας έδωσαν την αφορμή να εξηγήσουμε στο δικαστήριο και στις συγκεντρώσεις των κατοίκων της κοινότητας την προέλευση των τίτλων ιδιοκτησίας των πλούσιων και των γαιοκτημόνων. Ότι δηλαδή τα απέραντα κτήματα που κατείχαν ήταν τα τιμάρια, που οι Ανδηγαυοί και Ενετοί είχαν παραχωρήσει με το δίκαιο του κατακτητή στους προπάππους των σημερινών γαιοκτημόνων. Έτσι, αυτά τα κτήματα είναι προϊόντα κλοπής και ληστείας από τον λαό, από τους προγόνους των σημερινών άκληρων και μικροϊδιοκτητών. Γίνανε πολύ ενδιαφέρουσες συζητήσεις πάνω σ' αυτό στο δικαστήριο, που ήταν συνειδητοποιημένο και αποφασισμένο να μην υποχωρήσει απ' αυτή την ελάχιστη διεκδίκηση. Στο τέλος οι ενστάσεις των γαιοκτημόνων απορριφθήκανε και αναγνωρίστηκε στην Κοινότητα το δικαίωμα να φορολογεί τους γαιοκτήμονες, παρ' όλο που αυτοί ήταν μόνιμοι κάτοικοι της πόλης της Κέρκυρας.\nΤο πρώτο έργο που κάναμε μ' αυτά τα χρήματα, ήταν η κατασκευή υπονόμων, με εργάτες από το χωριό που πληρώθηκαν για την δουλειά τους και με απαραίτητη βάση, την μεγάλη κατάκτηση της εργατικής τάξης, το οκτάωρο. Μετά το δικαστήριο, οι συζητήσεις για μοίρασμα των τσιφλικιών είχαν γίνει έντονες. Μερικές άλλες δραστηριότητες, ήταν οι διεκδικήσεις κοινοτικών κτημάτων και σε λογγώδεις εκτάσεις, που πριν από πολλά χρόνια είχαν σφετεριστεί οι μεγάλοι κτηνοτρόφοι και απαγορεύανε στους κατοίκους να κόβουν ξύλα ή δάφνη ή να βόσκουν τα δικά τους λιγοστά γίδια και πρόβατα. Ξαναδόθηκαν στον λαό, στον οποίο πάντοτε ανήκαν. Δύο άλλες δραστηριότητες, που κουβεντιάσαμε και συναποφασίσαμε μαζί με τους κατοίκους ήταν η αποξήρανση μιας τοπικής λίμνης και το πρόβλημα των γεωπόνων. Για την πρώτη περίπτωση φέραμε μηχανικό και άρχισε η πρώτη φάση -η μελέτη του έργου. Για τη δεύτερη, απαιτήσαμε και καθιερώθηκε τακτική επίσκεψη των γεωπόνων στην Σπαρτίλλα, όπου μιλούσαν πάνω σε θέματα της αρμοδιότητάς του, παρακολουθούσαν και βοηθούσαν τους αγρότες στην εργασία τους.\nΝομίζω ότι είμαστε από τις ελάχιστες κοινότητας της Ελλάδας που γιορτάσαμε τότε επίσημα την Εργατική Πρωτομαγιά και την Αντιπολεμική Ημέρα. Εξηγήσαμε στους κατοίκους το νόημά τους και τις θυσίες που κρύβονται σ' αυτό. Μας συμπαραστάθηκαν, παρά το κλίμα φοβίας. Αντίθετα αρνηθήκαμε να πάρουμε μέρος στον επίσημο εορτασμό της 25ης Μαρτίου και στο χωριό και στην Πόλη, με την δήλωση ότι αυτές οι εθνικές γιορτές έχουν χάσει το ιστορικό τους περιεχόμενο και χρησιμοποιούνται μόνο και μόνο για να καλλιεργείται ο σωβινισμός στις μάζες και να αποπροσανατολίζονται από "τα πραγματικά προβλήματα και τους πραγματικούς τους εχθρούς". Εξηγήσαμε ότι οι εργάτες και οι χωρικοί όλου του κόσμου έχουν δικές τους κοινές γιορτές και κοινή είναι η πάλη τους ενάντια στους εκμεταλλευτές που είναι και οι πραγματικοί τους εχθροί. Στις συζητήσεις, όπου η στάση μας ήταν ξεκάθαρη μπροστά στο λαό τονίσαμε γιατί τα ιδεώδη και τα συμφέροντα των εργαζομένων μαζών της χώρας μας είναι τα ίδια με των εργαζομένων όλου του κόσμου (και της Τουρκίας μαζί) και σαφώς αντίθετα με τα συμφέροντα των εκμεταλλευτών τους στην ίδια τους τη χώρα. Ακόμα μετά από συγκέντρωση όλων των κατοίκων βγάλαμε αντιπρόσωπο της κοινότητας τον τότε καθηγητή Γεώργιο Σκαφιδά για το Αντιφασιστικό Συνέδριο που συνερχόταν στην Αθήνα. Στην αρχή, ο Σκαφιδάς δεν έγινε δεκτός στο Συνέδριο από τους σταλινικούς και προσπάθησαν αν τον αποκλείσουν όταν έμαθαν ότι είναι εκπρόσωπος της Κοινότητας που έχει πρόεδρο τον Στίνα.\nΜια άλλη μας πρωτοβουλία, που δεν υλοποιήθηκε, ήταν η πρόταση που κάναμε σ' όλα τα κοινοτικά συμβούλια της Κέρκυρας να συγκληθεί ένα Συνέδριο των κοινοτικών συμβουλίων και να κουβεντιάσουμε τα προβλήματά μας. Η πρότασή μας και η πρωτοβουλία μας από πολύ λίγα συμβούλια έγινε δεκτή. Τα περισσότερα την απέρριψαν επειδή προερχόταν από κομμουνιστές και άλλα συμφώνησαν με την προϋπόθεση ότι θα έπρεπε να πάρουν την πρωτοβουλία άλλοι (δηλαδή του αστικού χώρου) και όχι εμείς. Όμως κανένας δεν συνέχισε, μια και εμείς αντιμετωπίζαμε τόσες αντιδράσεις. Φυσικά όχι μόνο από τα κοινοτικά συμβούλια. Γιατί χρειάζεται να πω, ότι από τότε που εκλεγήκαμε είχαμε μεγάλο πόλεμο από την κρατική εξουσία και τους αντιδραστικούς.\nΗ αστυνομία, έδρευε στο χωριό Ύψο, λίγο πιο πέρα από την Σπαρτίλλα. Διαρκώς προσπαθούσε η αστυνομία να τρομοκρατήσει του κατοίκους, με συνεχείς ανακρίσεις και με απειλές σχετικά με τη δράση του κοινοτικού συμβουλίου( τι είπαμε στην προηγούμενη συζήτηση, να μην έλθουν στην επόμενη κλπ. Δύο φορές η αστυνομία πολιόρκησε το χωριό μας( την πρωτομαγιά και την αντιπολεμική ημέρα. Ζητούσαν προφάσεις για επεισόδια, αλλά δεν τους δώσαμε. Εμείς απαντούσαμε με εκκλήσεις στους κατοίκους να μην επηρεαστούν από τις απειλές και τις ανακρίσεις, κάναμε συγκεντρώσεις διαμαρτυρίας, και μια ομαδική κάθοδο των κατοίκων στην πόλη της Κέρκυρας στην νομαρχία. Καταγγείλαμε αυτή την συμπεριφορά της Αστυνομίας, αλλά η αντίδρασή της συνεχίστηκε. Μια διαμαρτυρία μας και μια έκκληση σ' όλα τα δημοτικά και κοινοτικά συμβούλια της χώρας δημοσιεύτηκε στην πρώτη σελίδα της "εφημερίδας Δήμων και Κοινοτήτων" με τον τίτλο "Η Αυτοδιοίκηση εν διωγμώ". Πήραμε κάποια μηνύματα συμπαράστασης και συνεχίσαμε απτόητοι τον αγώνα μας. Η δράση του κοινοτικού συμβουλίου, του μοναδικού κομμουνιστικού στην Κέρκυρα, είχε γίνει αντικείμενο καθημερινών συζητήσεων σ' όλο το νησί. Όπως η εκλογή και αργότερα ο εξαναγκασμός σε παραίτηση του παλιού μου φίλου και συντρόφου δήμαρχου Καβάλας Μήτσου Παρτσαλίδη. Αν και στείλαμε υπομνήματα, διαμαρτυρίες και επιστολές σαν κοινοτικό συμβούλιο στο "Ριζοσπάστη", δεν γράφτηκε ούτε μια λέξη. Παλαίψαμε μόνοι μας με μοναδικό βοηθό και συμπαραστάτη τον λαό, που είχε κάνει τα πάντα υπόθεση δική του. Όλα αυτά έγιναν μέσα στους οκτώ περίπου μήνες που έμεινα πρόεδρος της γενέτειράς μου.\nΤα τέλη του 1934 διασπάται ο αρχειομαρξισμός. Το τμήμα που αποσπάστηκε με επικεφαλής τον Βιτσώρη, υπερασπίζει απόψεις για την Κομμουνιστική Διεθνή και τα νέα επαναστατικά κόμματα, όμοιες που υποστήριζα και εγώ. Νόμισα καθήκον μου να βρεθώ στην Αθήνα, μέσα στη ζύμωση αυτών των κινήσεων. Υπέβαλα την παραίτησή μου από πρόεδρος και μέλος του κοινοτικού συμβουλίου και διορίστηκε αντικαταστάτης μου, ένας αγωνιστής, ο Πέτρος Σέργος. Έβαλα στην τσέπη μου όσα χρήματα βρήκα στο συρτάρι από το μπακάλικο, που μου είχαν ανοίξει οι συγγενείς μου στο χωριό, το κλείδωσα, κατέβηκα στο λιμάνι και πήρα το πρώτο ατμόπλοιο για τον Πειραιά.\nΝομίζω ότι εκείνο, που έχει κάποια σημασία από τον νέο τρόπο δουλειάς που εφαρμόσαμε πρώτοι στο χωρίο μου, σ' αυτό το μικρό κομμάτι της τοπικής Αυτοδιοίκησης, είναι η πλήρης εξαφάνιση των πολιτικών διαφορών και η συγκέντρωση όλων των εργατών και φτωχών και μεσαίων αγροτών, γύρω από το κοινοτικό τους συμβούλιο. 'Aρχισαν ήδη να παίρνουν συνείδηση των κοινών τους συμφερόντων και ακόμα της ικανότητάς τους να αυτοδιοικούνται. Αυτή ήταν η κύρια προσπάθειά μας και ειδικά πάνω σ' αυτό επιμέναμε στις συζητήσεις. Νομίζω πως κάτι καταφέραμε, με τα μέτρα εκείνου του μικρού τόπου και των δυσκολιών της εποχής, στη Σπαρτίλλα. Τρία χρόνια αργότερα, ήλθε η δικτατορία του Μεταξά και διαγράφηκα από μέλος της Κοινότητας με απόφαση του διορισμένου Κοινοτικού Συμβουλίου με την κατηγορία του "αντεθνικού στοιχείου".


❱❱ Απίστευτες σκηνές μπροστά στα μάτια δικαστών, αστυνομικών και δικηγόρων! Πρωτόγνωρες σκηνές βγαλμένες από τον… Μεσαίωνα διαδραματίστηκαν πριν από μερικές μέρες στο Μονομελές Εφετείο Κακουργημάτων της Αθήνας, όπου διεξήχθη η δίκη σπείρας Ρομά για ληστείες οδηγών ταξί!\nΣτις φωτογραφίες που κατέγραψε αποκλειστικά ο φακός της «Espresso», δύο Τσιγγάνες έκαναν… μάγια με κούκλες βουντού (!) μέσα στη δικαστική αίθουσα μπροστά στα μάτια δικαστών, αστυνομικών και δικηγόρων, για να ξορκίσουν τα κακά πνεύματα και να πετύχουν τη μικρότερη δυνατή ποινή για τους κατηγορούμενους συγγενείς τους!\nΟμως το ακροατήριο παρακολούθησε έκπληκτο αυτό που έκαναν οι δύο γυναίκες, συγγενείς των κατηγορουμένων. Οπως φαίνεται και στα φωτογραφικά ντοκουμέντα, η μία από αυτές κρατούσε καθ’ όλη τη διάρκεια της ακροαματικής διαδικασίας στα χέρια της μια πλαστική κούκλα. Μάλιστα, αυτό που προκάλεσε τεράστια έκπληξη ήταν ότι την έφερνε κοντά στο πρόσωπό της και της… μιλούσε, τη φιλούσε, ενώ κάποια στιγμή τής έδωσε… να πιει και νερό σαν να ήταν άνθρωπος!\nΗ «μάγισσα των βουντού» είχε και τη συμπαράσταση μιας νεαρής ομόφυλής της, η οποία κάθε τόσο χτυπούσε μια ξύλινη κουδουνίστρα, πιθανώς για να ξορκίσει τα… κακά πνεύματα!\nΜάλιστα, δεν σταμάτησε να χτυπάει με ρυθμό τα κουδουνάκια ούτε τη στιγμή που η πρόεδρος του δικαστηρίου ανακοίνωσε την ετυμηγορία, με αποτέλεσμα να της γίνει έντονη παρατήρηση. Πάντως, τα «ξόρκια» των δύο γυναικών φαίνεται ότι… έπιασαν τόπο, καθώς στους κατηγορούμενους συγγενείς τους επιβλήθηκαν ποινές επτά ως εννέα ετών, που θεωρήθηκαν σχετικά επιεικείς για τα αδικήματα που είχαν διαπράξει!


Ψυχολόγος Κάρολαϊν για Αναγνωστόπουλο: Δεν σέβεται τον θάνατο - Όλη η κατάθεσή της στο δικαστήριο - News In Greece\nΑρχική Ελλάδα Ψυχολόγος Κάρολαϊν για Αναγνωστόπουλο: Δεν σέβεται τον θάνατο – Όλη η κατάθεσή...\nΨυχολόγος Κάρολαϊν για Αναγνωστόπουλο: Δεν σέβεται τον θάνατο – Όλη η κατάθεσή της στο δικαστήριο\nΔεκάδες ερωτήσεις υπέβαλε στην μάρτυρα Ελένη Μυλωνοπούλου ο κατηγορούμενος για τη δολοφονία της Κάρολαϊν μετά την κατάθεση της μάρτυρα, στην οποία το ζευγάρι είχε απευθυνθεί για προβλήματα που είχε στον γάμο του.\nΣτην πολύωρη κατάθεσή της, η κ. Μυλωνοπούλου περιέγραψε στο δικαστήριο με τα πιο μελανά χρώματα την προσωπικότητα του 34χρονου, εκφράζοντας την άποψη της ότι για όλα τα προβλήματα που υπήρχαν στον γάμο του με την Κάρολαϊν είχε εκείνος την αποκλειστική ευθύνη.\nΗ κ. Μυλωνοπούλου κατέθεσε πως όταν άκουσε για το έγκλημα στα Γλυκά Νερά, ήταν απολύτως βέβαιη πως δράστης ήταν ο 34χρονος Χαράλαμπος Αναγνωστόπουλος. «Όταν άκουσα το έγκλημα, η πρώτη μου κίνηση ήταν να πάρω τη δικηγόρο μου τηλέφωνο και να της πω ότι με αυτά που βλέπω, ο σύζυγος έχει κάνει το έγκλημα. Κατέληξα εκεί γιατί είδα κάποια πράγματα που έδεναν με αυτό που είχα εντοπίσει. Πρώτα από όλα το σκυλί… Το σκυλί το λάτρευε η Καρολάιν».\n«Ατύπως κάθισα 3 ώρες και τους είπα τα πάντα» είπε και συμπλήρωσε:\n«Στις 9:00 έφυγα από τη ΓΑΔΑ και στις 9:30 δέχομαι τηλεφώνημα από το περιβάλλον του κατηγορούμενου (σ.σ. κατονόμασε συγκεκριμένο πρόσωπο) και με ρώτησε αν κατέθεσα. Κλείσαμε και ενημέρωσα τον αστυνόμο. Με καθησύχασε ότι ήταν τυχαίο το τηλεφώνημα. Δυο μέρες μετά εγώ και η συνεργάτιδα μου αρχίσαμε να λαμβάνουμε ανώνυμα τηλεφωνήματα με απειλές όπως ‘αν δεν κάνεις αυτό που πρέπει, θα σε σκοτώσω’. Η συνεργάτης μου αποχώρησε, γιατί φοβόταν να δουλέψει. Όλα έχουν κατατεθεί στις Αρχές. Συνέχισα να έχω άριστη σχέση με τον κατηγορούμενο, γιατί δεν ήξερα πού έχω μπλέξει. Εκείνο το διάστημα βρήκα χαραγμένο το αυτοκίνητο μου από άκρη σε άκρη. Έβαλα ιδιωτική φύλαξη, πέρασα τα πάνδεινα».\nΗ κατάθεση της μάρτυρα προκάλεσε αντίδραση από την υπεράσπιση, η οποία ενώ αρχικά είχε αποδεχθεί την κατάθεση, τελικά υπέβαλε ένσταση να μην ληφθούν υπόψη όσα είπε η κ. Μυλωνοπούλου, με το αιτιολογικό ότι δεν έχει τα απαραίτητα επαγγελματικά κριτήρια, για να δηλώνει ψυχοθεραπεύτρια και σύμβουλος ψυχικής υγείας.\nΣύμφωνα με την μάρτυρα, ο Αναγνωστόπουλος «ως χειριστικός άνθρωπος» εγκλώβιζε συναισθηματικά την 20χρονη σύζυγό του. «Ο χειριστικός άνθρωπος έχει ένα ταλέντο: να χειρίζεται με ένα λεπτό τρόπο το θύμα. Του διαστρεβλώνει την πραγματικότητα. Το κάνει να νιώθει ενοχές. Η Καρολάιν έλεγε ‘μήπως εγώ κάνω λάθος;’. Μετά έλεγε ‘όχι, έχω χάσει τη ζωή’».\nΚατά την άποψη της, η 20χρονη μετά τον γάμο «ήταν ερωτευμένη με το πρόσωπο του κατηγορούμενου αλλά σιχαίνονταν τον άνθρωπο Μπάμπη Αναγνωστόπουλο».\nΑναφερόμενη στο έγκλημα και στον τρόπο που λειτούργησε ο κατηγορούμενος, η κ. Μυλωνοπούλου επισήμανε: «Η Κάρολαϊν κοιμόταν. Τη σκότωσε στον ύπνο της. Την είχε στα χέρια του. Ψυχορραγούσε στα χέρια του. Την ένιωθε και τη δολοφόνησε. Είχε κακοποιητική συμπεριφορά και στο παιδί, που το τοποθέτησε δίπλα στο νεκρό σώμα της μάνας. Δεν σέβεται τον θάνατο. Δεν σέβεται το πτώμα. Το μωρό έχει ιδιαίτερη σχέση με τη μάνα. Το κακοποιεί βάζοντάς το δίπλα στο άψυχο σώμα της μαμάς του».\nΓια την Κάρολαϊν η μάρτυρας κατέθεσε πως την περίοδο που ήρθε σε επαφή μαζί της το ζευγάρι, η 20χρονη ήταν σε άσχημη ψυχολογική κατάσταση, καθώς μετά τη γέννηση της κόρης της είχε μείνει γρήγορα ξανά έγκυος και είχε αποβάλει.\n«Ήταν ένα παιδί που φοβόνταν. Μου είπε ότι θέλει να πάρει το παιδί της και να φύγει, μου είπε ότι είχε περάσει στο Πανεπιστήμιο Πειραιά, αλλά δεν πήγαινε γιατί δεν είχε πού να αφήσει το παιδί. Ήθελε να φύγει γιατί αισθανόταν ότι είχε χάσει τον εαυτό της, τη ζωή της. Στην Αλόννησο ήταν μέσα σε όλα, ήταν γελαστή κοινωνική, ήταν η χαρά της ζωής. Μετά τη γέννα είχε μαζί της συνέχεια το παιδί της, ήταν η μόνη της έννοια και φροντίδα. Ήταν ευάλωτη μετά τη νοσηλεία του παιδιού και όσα είχε περάσει» ανέφερε.\nΚατά την κ. Μυλωνοπούλου, η συμπεριφορά του συζύγου ήταν αυτή που δυσκόλευε την Καρολάιν. «Όταν ένας άνθρωπος είναι χειριστικός σαν τον κατηγορούμενο, θέλει ανά πάσα ώρα και στιγμή να γνωρίζει πού βρίσκεται ο άλλος. Ένας χειριστικός άνθρωπος δεν τα κάνει αμέσως αυτά, τα κάνει σιγά- σιγά. Όταν η Κάρολαϊν ήταν 16 ετών της είχε κάνει έναν ‘βομβαρδισμό έρωτα’, πετούσε με το ελικόπτερο, ήθελε να τη βάλει σε ένα ροζ συννεφάκι. Ήταν 15 ετών όταν γνωρίστηκαν. Μια γυναίκα που είναι κατά πολλά έτη μικρότερη από τον σύζυγο είναι πολύ πιο εύκολο να υποστεί χειριστική συμπεριφορά».\n– Μάρτυρας: Ποτέ. Μου είχε αναφέρει όμως πολλά λεκτικά επεισόδια. Υπάρχει ένας όρος, η ‘παθητική παραβατικότητα’, ώστε οι χειριστικοί άνθρωποι να φέρουν τους άλλους σε μια κατάσταση θυμού. Εκείνοι κάθονται σε μια κατάσταση απάθειας, προκαλούν και μετά το θύμα νιώθει ενοχές. Ο θύτης προκαλεί απαθής τον άλλο να βγει εκτός εαυτού.\n– Πρόεδρος: Ο κατηγορούμενος, καταλάβατε αν είχε αντιληφθεί την ευάλωτη ψυχολογική της κατάσταση;\n– Μάρτυρας: Ο κατηγορούμενος έδινε πάντα μια εικόνα τέλεια στον έξω κόσμο. Δεν ήθελε η εικόνα του να έχει κηλίδες. Ποτέ δεν έφταιγε εκείνος, πάντα η Κάρολαϊν. Τον ρώτησα γιατί έμεινε έγκυος τόσο γρήγορα (σ.σ. μετά την γέννηση της κόρης τους) η Κάρολαϊν και δεν μου απάντησε.\nΔεν έχει καθόλου συναίσθηση ο κατηγορούμενος. Η Κάρολαϊν τα έλεγε όλα στον κατηγορούμενο και εκείνος μετά, στις συνεδρίες, την κατηύθυνε στην κουβέντα. Νόμιζε, ως χειριστικός, ότι μπορεί να με κοροϊδέψει και εγώ τον άφηνα να το πιστεύει.\nΤης έλεγα ‘πρέπει να φύγεις γιατί δεν ξέρεις πού θα καταλήξει’. Στην επόμενη συνεδρίαση ήρθε ο κατηγορούμενος και μου είπε ότι ‘θα αγοράσω ένα οικόπεδο να χτίσω ένα σπίτι και να δούμε αν τότε θα τα πάμε καλά’. Σε ακόμη πιο μακρινή περιοχή!\nΕίπα στην Κάρολαϊν ότι ένα σπίτι δεν φτιάχνει τη σχέση. Εάν η σχέση είναι νοσηρή, δεν πρόκειται να φτιάξει. Στην επόμενη συνεδρία μου είπε ότι θα παίρνανε δάνειο και θα τους δίνανε και οι γονείς τους χρήματα, αλλά οι γονείς της τα περισσότερα. Ήταν έξω φρενών και μου έλεγε ‘πάλι οι γονείς μου πληρώνουν’. Μου είπε ‘πώς είναι δυνατόν να δίνουνε τα περισσότερα χρήματα οι γονείς μου και το οικόπεδο να είναι στο όνομά του;’.\nΤον Δεκέμβριο μου είπαν ότι υιοθετήσανε ένα ζωάκι, είχαν μεγάλη χαρά. Λάμπανε τα μάτια της Κάρολαϊν. Η Κάρολαϊν ήταν ένα παιδί με ένα μεγαλειώδη χαρακτήρα αγαπούσε τα ζώα, τα αδέσποτα. Αυτά τα στοιχεία δείχνουν ότι ήταν ένα άτομο που είχε μια πληρότητα συναισθηματική. Η κοπέλα αυτή ερχόταν στο γραφείο μου πολύ απλά ντυμένη, δεν ξόδευε τίποτα για εκείνη, αντίθετα με εκείνον που ήταν πάντα περιποιημένος και καλοντυμένος.\n– Πρόεδρος: Εσείς έχοντας μιλήσει και με τους δύο, πού θα εστιάζατε τα προβλήματα αυτής της σχέσης; Τι γεννούσε το πρόβλημα;\n– Μάρτυρας: Τα δημιουργούσε κατά την άποψη μου ο κατηγορούμενος. Όταν έχουμε έναν άνθρωπο χειριστικό, δημιουργούνται ολέθριες σχέσεις. Οι χειριστικοί άνθρωπο μπορεί να έχουν διαταραχή, ο χειριστικές σχέσεις οδηγούν και στο έγκλημα. Έχουμε ένα παιδί κλεισμένο μέσα στο σπίτι, που δεν πήγαινε πουθενά.\nΜε δεκάδες ερωτήσεις ο κατηγορούμενος, που από την αρχή της διαδικασίας κρατούσε σημειώσεις για όσα έλεγε η μάρτυρας, επιχείρησε να πλήξει την εικόνα «του χειριστικού» που έδωσε για αυτόν η κ. Μυλωνοπούλου.\nΜάρτυρας: Θα ήθελα να θυμίσω στον κατηγορούμενο ότι αυτή τη συζήτηση την είχαμε κάνει και οι τρείς και του είχα πει ότι είναι μακριά και ότι απομονώνει την Κάρολαϊν. Είχα πει ότι η απόσταση από το πανεπιστήμιο Πειραιά είναι μεγάλη. Άρα δεν είναι εφικτό να κάνεις δυο ώρες να πας και δυο να έρθεις.\nΜάρτυρας; Εγώ γνωρίζω ότι η Καρολάιν δεν είχε χρήματα. Δεν ξέρω στο ταμείο τους τι γίνονταν. Αν θέλει να την διαψεύσει την Κάρολαϊν, ας τη διαψεύσει. Εγώ ξέρω ότι δεν είχε χρήματα.\nΜάρτυρας: Η πρώτη αντίφαση είναι ότι η Κάρολαϊν είναι νεκρή μέσα σε ένα τάφο και ο κατηγορούμενος είναι ζωνταντός μπροστά μου.\nΜάρτυρας: Η αποκοπή έχει μια έννοια πολύ ευρεία. Μίλησα για αποκοπή από τα όσα μου περιέγραψε η Καρολάιν. Όταν μου έλεγε ότι δεν έχει χρήματα πάνω της, δεν μπορεί να πάει πουθενά, ότι πρέπει να συνοδεύετε από τον Αναγνωστόπουλο, ότι δεν είχε το δικό της πορτοφόλι. Αυτό είναι αποκοπή. Ξαφνικά εμφανίζονταν ο Αναγνωστόπουλος μπροστά της και αυτό της προκαλούσε δυσφορία.\nΕπαναλαμβάνω, αυτά μου έλεγε η Καρολαιν. Μίλαγε κάθε μέρα με την μητέρα της αλλά της έλεγε για τον τρόπο που ζει; Ότι δεν είχε χρήματα πάνω της; Όχι δεν της έλεγε. Άρα, λοιπόν, μπορεί να τηλεφωνούσε στη μαμά της, αλλά δεν είχε τη δυνατότητα να της εκφράσει συναισθήματα. Το μόνο που είχε ήταν να πάει το σκυλάκι βόλτα.\nΚατηγορούμενος: Έχετε δίκιο, άλλα δεν υπάρχει και καμία άλλη ερμηνεία. Στις 13 Μαΐου (μετά το έγκλημα) στην κατάθεσή σας λέτε ότι ήμουν καλός και προστατευτικός μαζί της. Το ίδιο λέγατε και σε συνεντεύξεις σας μετά. Υπάρχει οτιδήποτε από αυτά που είπατε που να μην είναι αλήθεια;\nΜάρτυρας: Θέλατε να πάρετε κάτι και το θέλετε τώρα. Του είχα πει ότι όταν υπήρχε ένταση, να την αφήνει να φύγει. Ανέβηκε πάνω ενώ η κοπέλα κοιμόταν…\nΠροηγούμενο άρθροΕπικεφαλής ΔΝΤ: Απειλή για την παγκόσμια οικονομία ο πόλεμος στην Ουκρανία και ο πληθωρισμός\nΕπόμενο άρθροΜόσχα: Oυκρανικά ελικόπτερα χτύπησαν κατοικίες στο Μπριάνσκ


Βιλλα στο Καλαμάκι 2, Σκιάθος | Prusalis Real Estate & Yachting\nΒιλλα στο Καλαμάκι 2, Σκιάθος\nΓεωγραφική περιοχή : Καλαμάκι - Σκιάθος\nΕμβαδόν βίλλας : 191 τ.μ.\nΠισίνα : Οχι\nΤιμή : 800.000 €\nΗ βίλλα αυτή προς πώληση βρίσκεται στην χερσόνησο Καλαμάκι στη Σκιάθο, μία από τις καλύτερες περιοχές του νησιού. Με πανοραμική θέα στη θάλασσα και τα νησιά Μεγάλος και μικρός Τσουγκριάς και τη Σκόπελο. Κάτω από το σπίτι υπάρχει μικρή παραλία μόλις 2 λεπτά με τα πόδια.\nΗ βεράντα της βίλλας είναι μεγάλη με ένα ελαιόδεντρο στη μέση και διαθέτει χτιστό μπάρμεκιου συν ψησταριά υγραερίου σε ρόδες. Από τη βεράντα φαίνονται τα διερχόμενα πλοία της γραμμής και τα τουριστικά πλοία που κάνουν το γύρο του νησιού.\nΗ βίλλα αποτελείται από ένα ζεστό καθιστικό με ξεχωριστή τραπεζαρία. Δίπλα ακριβώς υπάρχει ένα μικρό διπλό υπνοδωμάτιο με μπάνιο/ντουζιέρα. 2 μεγάλα διπλά δωμάτια φιλοξενουμενων με ιδιωτικό μπάνιο και ντουζιέρα. Και τα δυο διαθέτουν ανεμιστήρες οροφής και το ένα δωμάτιο έχει δική του καλυμένη βεράντα. 1 μεγάλο κυρίως υπνοδωμάτιο με ιδιωτικό μπάνιο, ανεμιστήρα οροφής και δική του καλυμένη βεράντα.\nΌλα τα μπάνια έχουν ανακαινιστεί πρόσφατα. Όλα τα δωμάτια έχουν έξοχη θέα στη θάλασσα εκτός από την κουζίνα η οποία είναι εργονομική αλλα όχι μεγάλη. Διαθέτει 2 ψυγεία, κουζίνα, φούρνο μικροκυμμάτων, πλυντήριο πιάτων, πολλά ντουλάπια και είναι πλήρως εξοπλισμένη.\nΗ βίλλα κοιμίζει 8 άτομα πολύ άνετα συν ένα ή δύο παιδιά.


Παρακράτηση φόρου εισαγωγών 26% (Nόμος 4321 /2015). Οι ειδικοί έχουν τις απαντήσεις. | ΣΥΜΒΟΥΛΟΙ ΕΠΙΧΕΙΡΗΣΕΩΝ ΜΑΡΟΥΣΙ\nΠαρακράτηση φόρου εισαγωγών 26% (Nόμος 4321 /2015). Οι ειδικοί έχουν τις απαντήσεις.\nΑύξηση 29,5% στην αγορά αυτοκινήτων τον Μάρτιο.\nΔάνεια JEREMIE με πόρους του ΕΣΠΑ διαθέσιμα σε περισσότερες Τράπεζες.\nΕξελίξεις και προβλήματα για τις εισαγωγικές (και όχι μόνο) εταιρίες\nΜε το Νόμο 4321 / 2015, «Ρυθμίσεις για την επανεκκίνηση της οικονομίας» που πρόσφατα ψηφίσθηκε από τη Βουλή (άρθρο 21), ορίζεται καταβολή παρακρατούμενου φόρου 26%, για συγκεκριμένες περιπτώσεις επιχειρηματικών δαπανών.\nΣυγκεκριμένα, ο νομοθέτης ορίζει μία σειρά περιπτώσεων φυσικών και νομικών προσώπων, που εδρεύουν σε χώρες «χαμηλής φορολογίας» (μικρότερης του 50% της αντίστοιχης ελληνικής), ή σε χώρες που θεωρούνται φορολογικά «μη συνεργάσιμες» και άλλες παρεμφερείς. Μεταξύ άλλων, στις χώρες αυτές περιλαμβάνονται σημαντικοί εμπορικοί εταίροι της Ελλάδας, όπως η Βουλγαρία, η Κύπρος, η Ιρλανδία και η Σαουδική Αραβία, ενώ αρκετές είναι μέλη της Ευρωπαϊκής Ένωσης. Στις περιπτώσεις αυτές, κάθε επιχειρηματική δαπάνη, προς αυτά τα φυσικά ή νομικά πρόσωπα, θεωρείται εκ προοιμίου «ύποπτη» και επιφέρει άμεσα επιβολή φόρου ίσου με τον εκάστοτε φορολογικό συντελεστή επιχειρήσεων (σήμερα 26%). Ειδικότερα ο Νόμος αναφέρει ότι ο φορολογούμενος θα πρέπει να καταβάλλει το φόρο «προκειμένου να μην εμπίπτει στη μη έκπτωση της δαπάνης». Επιπλέον, ορίζεται ότι εφόσον ο φορολογούμενος αποδείξει, εντός τριμήνου, ότι πρόκειται περί «συνήθους συναλλαγής, σε τρέχουσες τιμές», ο παρακρατούμενος φόρος θα επιστρέφεται, αζημίως για το Δημόσιο (ατόκως).\nΌπως στις περισσότερες περιπτώσεις φορολογικών διατάξεων, οι σχετικές λεπτομέρειες αναμένεται να διευκρινιστούν μέσω υπουργικών αποφάσεων, εγκυκλίων κ.τ.λ. Συνεπώς, ακόμα δεν είναι ξεκάθαρο με ποιον ακριβώς τρόπο θα γίνεται η καταβολή του παρακρατούμενου φόρου, αλλά ούτε και η απόδειξη του πραγματικού της συναλλαγής. Ακόμα περισσότερο, με ποιον τρόπο και πόσο γρήγορα θα γίνεται η επιστροφή του φόρου από το Δημόσιο.\nΤο σχετικό άρθρο έχει ήδη προκαλέσει πολλές και έντονες αντιδράσεις από διάφορες πλευρές. Η επιστημονική υπηρεσία της Βουλής έχει διατυπώσει σοβαρές επιφυλάξεις, διάφοροι εμπορικοί, επιχειρηματικοί και νομικοί κύκλοι έχουν καταθέσει ενστάσεις και διαμαρτυρίες, ενώ και από το εξωτερικό, σημαντικοί εμπορικοί εταίροι της Ελλάδας έχουν απαντήσεις με διαβήματα, μέχρι και απειλές για οικονομικά αντίποινα σε «μία διάταξη που αποτελεί παράνομη δασμολόγηση και υποχρεωτικό, άτοκο δανεισμό του Δημοσίου».\nΕν αναμονή του ορισμού του τρόπου εφαρμογής του Νόμου και όλων των σχετικών εξελίξεων, είναι προφανές ότι οι εισαγωγικές επιχειρήσεις βρίσκονται αντιμέτωπες με ένα ακόμα σημαντικό πρόβλημα, εν μέσω γενικευμένης οικονομικής κρίσης και μηδενικής ρευστότητας. Σε κάθε περίπτωση, και μέχρι να αποσαφηνιστούν οι προθέσεις του νομοθέτη και να φανεί αν θα ισχύσει η διάταξη ως έχει, υπάρχουν αρκετές, νόμιμες και συμφέρουσες, λύσεις και για αυτό το ζήτημα. Θα μπορούσαμε να αναφέρουμε κάποιες από αυτές, ωστόσο, η κάθε περίπτωση είναι διαφορετική (και έτσι πρέπει να αντιμετωπίζεται από μία σοβαρή επιχείρηση). Η μόνη ενδεδειγμένη λύση είναι η ανάλυση κάθε περίπτωσης και ο σωστός και μελετημένος σχεδιασμός των επόμενων κινήσεων.\nΟι ενδιαφερόμενοι επιχειρηματίες θα πρέπει να μιλήσουν με τους συμβούλους τους και να πάρουν τις αποφάσεις τους.


12 νεκροί από ναυάγιο στο Φαρμακονήσι, ανάμεσα τους 6 παιδιά - 12 ακόμα αγνοούνται -- Παιδί της Κοινωνίας -- Sott.net\n12 νεκροί από ναυάγιο στο Φαρμακονήσι, ανάμεσα τους 6 παιδιά - 12 ακόμα αγνοούνται\nΤετ, 09 Δεκ. 2015 10:12 UTC\nΣτους 12 ανήλθαν οι νεκροί από τη βύθιση ξύλινου σκάφους που μετέφερε μετανάστες, βορειοανατολικά του Φαρμακονησίου.\nΣύμφωνα με το Λιμενικό Σώμα, από τη θαλάσσια περιοχή έχουν ανασυρθεί οι σοροί 6 παιδιών, 2 γυναικών και 4 ανδρών. Επίσης, έχουν περισυλλεγεί σώα 26 άτομα (17 άνδρες, 5 γυναίκες, 4 παιδιά) ενώ σύμφωνα με τις μαρτυρίες των διασωθέντων 12 ακόμα μετανάστες αγνοούνται.\nΣτο σημείο, από τις 2 τα μεσάνυχτα, είναι σε εξέλιξη επιχείρηση του Λιμενικού Σώματος για τον εντοπισμό των αγνοουμένων.\nΣτην επιχείρηση συμμετέχει ελικόπτερο SUPER PUMA, κανονιοφόρος του Pολεμικού Ναυτικού και δυο σκάφη του Λιμενικού Σώματος\nΔιάσωση δύο κοριτσιών κοντά στο Αγαθονήσι\nΕλικόπτερο σούπερ πούμα της Πολεμικής Αεροπορίας παρέλαβε δύο κορίτσια ηλικίας 8 έως 12 ετών από το πλοίο VOS GRACE της FRONTEX, στη θαλάσσια περιοχή κοντά στο Αγαθονήσι και τα μετέφερε με ασφάλεια στο αεροδρόμιο της Σάμου.\nΣχόλιο: 8 Δεκ. Έξι παιδιά από το Αφγανιστάν νεκρά σε νέο ναυάγιο ανοιχτά της Τουρκίας


Fitness tips που θα σε βοηθήσουν να μην απομακρυνθείς από τον στόχο σου | music.net.cy\nHome ΚΑΤΗΓΟΡΙΕΣ FITNESS Fitness tips που θα σε βοηθήσουν να μην απομακρυνθείς από τον στόχο...\nΠόσες φορές ειπαμε να αρχίσουμε γυμναστική και όμως μείναμε στα λόγια; Ίσως δεν το ψάξαμε αρκετά για να μας έρθει επιτέλους η όρεξη, αν και τα ίσως είναι πολλά όπως και οι δικαιολογίες.\nΗ αλήθεια στην καραντίνα κάναμε ο,τι μπορούσαμε και αν και δεν έχουν ακόμη ανοίξει τα γυμναστήρια υπάρχουν τρόποι να μπούμε σε ένα σωστό πρόγραμμα.\nΑν λοιπόν έχεις βάλεις σαν στόχο να αποκτήσεις το σώμα των ονείρων σου, πρέπει να αφήσεις πίσω κάθε δικαιολογία. Αυτό θα το καταφέρεις μόνο όταν ακολουθήσεις τα πιο κάτω tips που θα σε βοηθήσουν ώστε να καταφέρεις να φτάσεις κοντά στο αποτέλεσμα που επιθυμείς.\nTips για να αρχίσεις γυμναστική και να δεις γρήγορα αποτέλεσμα\n1. Βρες έναν φίλο ή μία φίλη για να γυμνάζεστε μαζί: Ένας φίλος με τον οποίο θα γυμνάζεστε πάντα μαζί μπορεί να σε βοηθήσει πάρα πολύ για να μην απομακρυνθείς από το στόχο σου. Κάνε μία λίστα με όλους τους φίλους σου που γυμνάζονται όπως εσύ και διάλεξε αυτόν που προτιμάει τα είδη προπόνησης που αρέσουν και σε σένα.\n2. Κάνε ένα κρύο ντους: Για να μην πιαστείς μετά από μία δύσκολη προπόνηση κάνε ένα κρύο μπάνιο από τη μέση και κάτω. Πολλοί μεγάλοι αθλητές χρησιμοποιούν αυτό το τρικ για να μειώσουν τους πόνους μετά τις προπονήσεις τους.\n3. Πάρε ένα ζευγάρι καλά αθλητικά: Τα αθλητικά σου πρέπει να είναι άνετα από το πρώτο βήμα που θα κάνεις. Η καλύτερη λύση είναι να αγοράσεις τα αθλητικά σου το απόγευμα που τα πόδια σου θα είναι πρησμένα από όλο το περπάτημα της ημέρας και έτσι θα πάρεις ένα ζευγάρι που θα εφαρμόζει καλά στα πόδια σου ακόμα και όταν αυτά βρίσκονται στα πιο χοντρά τους.\n4. Γυμνάσου με τέλεια μουσική: Το να γυμνάζεσαι με μουσική είναι ένας υπέροχος τρόπος για να συνεχίζεις χωρίς να νιώθεις ότι κουράζεσαι. Φτιάξε μία λίστα με τα αγαπημένα σου τραγούδια που σε γεμίζουν ενέργεια και άκουγε αυτά την ώρα της προπόνησής σου. Φρόντιζε να αλλάζεις που και που τη λίστα σου έτσι ώστε να μη βαριέσαι ακούγοντας συνεχώς τα ίδια τραγούδια.\n5. Ζυγίσου τη σωστή ώρα: Φρόντιζε να ανεβαίνεις στη ζυγαριά σου το πρωί πριν φας ή πιεις οτιδήποτε. Προσπάθησε να μη σου γίνει εμμονή το ζύγισμά και κάν’το μία φορά την εβδομάδα για να βλέπεις την προοδό σου.\n6. Αύξησε τη δυσκολία της προπόνησής σου: Αν γυμνάζεσαι καθημερινά ο γενικός κανόνας για το κάθε πότε να αυξάνεις τη δυσκολία της προπόνησής σου είναι ο εξής: Αύξανέ την κατά 5-10% κάθε εβδομάδα.\nΠροηγούμενο ΆρθροΖώδια: Προβλέψεις για σήμερα Τετάρτη (27/5)\nΕπόμενο ΆρθροMaster Chef: Εκτός Silver Award o Τζον – Δημήτρης και Μαρία έτοιμοι να μονομαχήσουν


Το γερμανικό σχέδιο για την εκποίηση του συνόλου της δημόσιας περιουσίας | KA-Business.gr\nΑρχική Νέα - Επικαιρότητα Οικονομία & Πολιτική Το γερμανικό σχέδιο για την εκποίηση του συνόλου της δημόσιας περιουσίας\nΤο γερμανικό σχέδιο για την εκποίηση του συνόλου της δημόσιας περιουσίας\n… το οποίο είχε δημοσιευθεί στις βασικές του παραμέτρους στη Dailynews24.gr προχθές, Δευτέρα (http://www.dailynews24.gr/el/economy/finance-greece/item/7039-draft-betrayal-of-greece.html), το οποίο προβλέπει έξι βήματα για την επίλυση του ελληνικού προβλήματος χρέους, χωρίς να προκαλέσει τη χρεοκοπία της χώρας και το οποίο περιλαμβάνει την εξαγορά περιουσιακών στοιχείων του ελληνικού δημοσίου από μία εταιρεία με έδρα το Λουξεμβούργο.\nΌπως αναφέρει η La Tribune, τα 125 δισ. ευρώ που θα απελευθερωθούν, θα χρησιμοποιηθούν από την Ελλάδα για την εξαγορά των υποχρεώσεών της προς τηνΕυρωπαϊκή Κεντρική Τράπεζα και το Ευρωπαϊκό Ταμείο Χρηματοπιστωτικής Σταθερότητας. Το άμεσο αποτέλεσμα θα ήταν να μειωθεί το χρέος στο 88% του ΑΕΠ, από 145% που είναι σήμερα. Ταυτόχρονα, τα επιτόκια του ελληνικού χρέους θα μειωθούν κατά 50%, επιτρέποντας στην Αθήνα να επιστρέψει στις αγορές.\nΟ ευρωπαϊκός φορέας θα επενδύσει στη συνέχεια 20 δισεκατομμύρια ευρώ για την αναδιάρθρωση των περιουσιακών στοιχείων, ώστε να αυξηθεί η αξία τους κατά 50 δισ. ευρώ περίπου. Το ποσό αυτών των επενδύσεων ενδέχεται να αυξηθεί κατά 10 με 15 δισ. από τα διαρθρωτικά ταμεία τα οποία η Ελλάδα δεν μπορεί να χρησιμοποιήσει επί του παρόντος.\nΜε αυτήν την «ένεση» χρημάτων στην οικονομία εκτιμάται ότι η χώρα θα επιστρέψει στην ανάπτυξη. Υπολογίζεται μάλιστα ότι η ανάπτυξη τα επόμενα τρία ή τέσσερα χρόνια θα μπορούσε να φτάσει το 5%. Παράλληλα, η Ελλάδα θα ενταχθεί σε ένα πρόγραμμα εξαγοράς του χρέους της, της τάξης του 1% του ΑΕΠ κατ’ έτος και έτσι μέχρι το 2018 το δημόσιο χρέος θα πέσει κάτω από το 60% του ΑΕΠ.\nΤο σχέδιο που επικαλείται η εφημερίδα προβλέπει επίσης ότι με τη λήξη της λειτουργίας του ευρωπαϊκού φορέα, το 2025, αν προκύψει κεφαλαιακό κέρδος θα επιστραφεί στην Ελλάδα. Αν υπάρξουν ζημίες, θα τις αναλάβει η Ελλάδα.


Oι Ισραηλίται εισήλθον εις την ξηράν αυτήν οδόν του πυθμένος της θαλάσσης, τα δε ύδατα αυτής εκατέρωθεν της διόδου είχαν γίνει ακίνητα ωσάν δύο τείχη, ένα εκ δεξιών και ένα εξ αριστερών, διά τους διερχομένους Ισραηλίτας…Όταν δε εξήλθον\nοι Ισραηλίται από την θάλασσαν εις\nτην αντίπεραν ακτήν, είπεν ο Κύριος εις\nτον Μωυσήν? “άπλωσε το χέρι σου εις\nτην θάλασσαν και εγώ θα επαναφέρω τα ύδατα εις την θέσιν των και θα καταποντίσω τους Αιγυπτίους, τα άρματά των και τους αναβάτας αυτών”. Άπλωσε πράγματι το χέρι του ο Μωυσής εις την θάλασσαν και το ύδωρ απεκατεστάθη κατά την πρωίαν, εις\nτην προτέραν αυτού θέσιν. Oι Αιγύπτιοι προσεπάθησαν να διαφύγουν από το καλύπτον αυτούς ύδωρ. O Κύριος όμως εξετίναξε\nτους Αιγυπτίους με τα επερχόμενα κύματα και\nτους διεσκόρπισεν εντός της θαλάσσης. Τα ύδατα επανελθόντα εις την προτέραν των θέσιν εσκέπασαν τα πολεμικά άρματα, τους αναβάτας αυτών, όλην την δύναμιν του Φαραώ, όλους εκείνους που είχαν εισέλθει εις την θάλασσαν, διά να καταδιώξουν τους Ισραηλίτας. Δεν απέμεινεν ούτε ένας από αυτούς. Oι δε Ισραηλίται επροχώρησαν χαίροντες διά της ξηράς του βυθού εν μέσω της θαλάσσης, τα δε ύδατα αυτής είχον σταθή ακίνητα, τείχος εκ δεξιών και τείχος εξ αριστερών». [ΕΞΟΔΟΣ: ΙΔ’, 21-29]\nΗ ΠΕΡΙΓΡΑΦΗ της διάβασης της Ερυθράς Θάλασσας από τους Εβραίους, όταν τον 13ο αι. π.Χ. έφυγαν από την Αίγυπτο, είναι όντως συγκλονιστική. Χωρίς αμφιβολία πρόκειται για μια από τις σημαντικότερες στιγμές στην ισραηλιτική ιστορία. Στο θρησκευτικό εορτολόγιο του έθνους τους γιορτάζεται το Πάσχα, που στα εβραϊκά λέγεται Πεσάχ και σημαίνει πέρασμα. Στο πλαίσιο της γιορτής θυμούνται το σκληρό πρόσωπο της σκλαβιάς και το μεγαλείο του γενάρχη τους Μωυσή, καθώς και τα ευεργετήματα του Κυρίου, που με τόσα θαύματα τους οδήγησε με ασφάλεια στη γη της Επαγγελίας κατατροπώνοντας όλους τους εχθρούς τους.\nΑποτελεί όμως και μία από τις μεγαλύτερες στιγμές στην ιστορία της σχέσης του ανθρώπου με τον Θεό. Είναι μια εικόνα καταγεγραμμένη στο υποσυνείδητο πλέον του ανθρώπινου είδους. Έχει δε κατ’ επανάληψη παρουσιαστεί από τον κινηματογράφο, που έχει καταβάλει κάθε δυνατή προσπάθεια –με την εξέλιξη της τεχνολογίας τα πράγματα έχουν απλοποιηθεί– να αναδείξει το μεγαλειώδες του γεγονότος και την υπερφυσική του διάσταση.\nΤίθεται όμως το ερώτημα: Πού βρίσκεται η αλήθεια και πού υπάρχει, αν φυσικά υπάρχει, υπερβολή; Όντως σχίστηκε στα δύο μια θάλασσα προκειμένου να περάσουν απέναντι οι Εβραίοι; Μήπως η αλήθεια είναι κάπου στη μέση, ή τελικά πρόκειται για μια απόλυτα ψευδή διήγηση στο πλαίσιο των μύθων των αρχαίων λαών, που εξυπηρετούσαν την αναπτυσσόμενη θρησκευτικότητα της εποχής;\nΗ ιστορία της Βιβλικής Μελέτης\nΟ προβληματισμός αυτός δεν είναι καινοφανής. Αντίθετα, μπορούμε να πούμε πως έχουμε πλέον περάσει σε μια φάση κατασταλαγμένης θεολογίας της Αγίας Γραφής, που γνωρίζει με ποιο τρόπο πρέπει να προσεγγίζονται τα κείμενα της Παλαιάς Διαθήκης.\nΔεν ίσχυε όμως το ίδιο τον 17ο αι. Εκατό περίπου χρόνια μετά τη θρησκευτική Μεταρρύθμιση, το 1629, ένας άγνωστος μέχρι τότε ερευνητής, ο Βόλφγκανγκ Γιάκομπ Κρίστμαν, εξέδωσε το πρώτο έργο βιβλικής θεολογίας, δηλαδή μελέτης αποκλειστικά της Παλαιάς Διαθήκης και ανεξαρτήτως της Καινής Διαθήκης. Έτσι ξεκίνησε ουσιαστικά η αυτόνομη μελέτη και έρευνα των γεγονότων της Βίβλου. Άλλωστε, η Θρησκευτική Μεταρρύθμιση του 1517, συνετέλεσε στην εν γένει απελευθέρωση των θεολογικών μελετών, με πλήθος θετικών αλλά και αρνητικών συνεπειών. Πατρίδα του νέου επιστημονικού κινήματος υπήρξε η Γερμανία.


Στον Κοτζιά αποδίδουν δηλώσεις περί Τζιχαντιστών που θα “πνίξουν” την Ευρώπη αν δεν στηριχθεί η Ελλάδα! – The Panhellenic Post\nΣτον Κοτζιά αποδίδουν δηλώσεις περί Τζιχαντιστών που θα “πνίξουν” την Ευρώπη αν δεν στηριχθεί η Ελλάδα!\nΣυναγερμός στη Γαλλία: Ένοπλος τραυμάτισε ορθόδοξο ιερέα στη Λυών\n7 Μαρτίου 2015, 6 έτη ago\nMε πλημμυρίδα μεταναστών στην Ευρώπη, μεταξύ αυτών και φονταμενταλιστές ισλαμιστές, Τζαχαντιστές, στην περίπτωση που καταρρεύσει οικονομικά η Ελλάδα, προειδοποίησε ο υπουργός Εξωτερικών Νίκος Κοτζιάς στον απόηχο της ολοένα και πιο «δύσκολης» διαπραγμάτευσης Αθήνας – εταίρων. Οι οξείες δηλώσεις Κοτζιά έχουν γίνει πρώτο θέμα σε γερμανικά και διεθνή ΜΜΕ.\n«Θα υπάρξουν εκατομμύρια μετανάστες και χιλιάδες τζιχαντιστές που θα έρθουν στην Ευρώπη, αν καταρρεύσει οικονομικά η Ελλάδα. Τα δυτικά Βαλκάνια δεν είναι σταθεροποιημένα και μετά έχουμε την Ουκρανία, τη Συρία, το Ιράκ και τη Βόρεια Αφρική. Αυτό είναι ένα δρεπάνι» ανέφερε χαρακτηριστικά ο Έλληνας υπουργός σε συνομιλία του με Γερμανούς δημοσιογράφους στο περιθώριο της άτυπης συνάντησης των ΥΠΕΞ της ΕΕ στη Ρίγα της Λετονίας.\n«Ό,τι μάς κάνουν είναι πολιτιστικός ρατσισμός. Είναι αναγκαιότητα για το μέλλον της Ευρώπης να βρει κανείς άλλον τρόπο συμπεριφοράς για την Ελλάδα. Είναι επίσης γεωστρατηγική αναγκαιότητα. Αντ’ αυτού όμως επιχειρήθηκε να συντριβεί η κυβέρνηση του ΣΥΡΙΖΑ ήδη από τις πρώτες ημέρες. τώρα επιλέγει κανείς να το κάνει αυτό σιγά- σιγά… Τι θα έρθει μετά; Δεξιός εξτρεμισμός και χάος».\n«Οι Γερμανοί θέλετε να πάθουμε ασφυξία. ΟΚ… Μας κατηγορείτε ότι σπαταλήσαμε λεφτά… Δεν μπορεί κανείς να αρνείται στην Ελλάδα πράγματα που έχουν δοθεί στην Γερμανία (σ.σ διαγραφή χρέους μετά τον Β’ Παγκόσμιο Πόλεμο)» πρόσθεσε ο υπουργός Εξωτερικών.\nΌπως ήταν φυσικό, η συγκεκριμένη (;) δήλωση έχει μαγνητίσει το ενδιαφέρον των διεθνών ΜΜΕ και ιδιαίτερα των γερμανικών, και τα οποία δίνουν μεγάλη έκταση στις δηλώσεις αυτές.\nΣκληρή κριτική στον υπουργό Εξωτερικών Νίκο Κοτζιά για τις δηλώσεις του για το ενδεχόμενο να έρθουν στην Ευρώπη χιλιάδες τζιχαντιστές αν η ελληνική οικονομία καταρρεύσει, ασκεί με δήλωσή του ο εκπρόσωπος της ΝΔ Κώστας Καραγκούνης.\nΣύμφωνα με τον κ. Καραγκούνη «με αυτό που λέει ο κ. Κοτζιάς προσπαθεί να δείξει τη γεωπολιτική διάσταση και το ρόλο που μπορεί να έχει η Ελλάδα για την ασφάλεια της Ευρώπης και τα κάνει μαντάρα» καθώς, όπως τονίζει στην ανακοίνωσή του «αυτό που διακηρύσσει διεθνώς είναι και παρεξηγήσιμο και μπορεί να στέλνει και το ακριβώς αντίθετο μήνυμα».\n«Αν η Ελλάδα έχει ρόλο να αποκρούσει τους Τζιχαντιστές πριν κατακλύσουν την Ευρώπη, μήπως θα έπρεπε να πει στην κυβέρνησή του να μην ανοίγει τα σύνορα και να μην απελευθερώνει τους κρατούμενους προς απέλαση λαθρομετανάστες; Δεν καταλαβαίνουν, επιτέλους, αυτή την αντίφαση;» διερωτάται ο κ. Καραγκούνης.\nΤην έντονη αντίδραση και του ΠΑΣΟΚ προκάλεσε η αναφορά του υπουργού Εξωτερικών Νίκου Κοτζιά για τους τζιχαντιστές που θα κατακλύσουν την Ευρώπη, σε περίπτωση κατάρρευσης της Ελλάδας. Το ΠΑΣΟΚ ζητά μάλιστα την προσωπική παρέμβαση του πρωθυπουργού.\n«Στο πεδίο της οικονομικής πολιτικής και της διαπραγμάτευσης με την Ευρωζώνη και το ΔΝΤ η κυβέρνηση έχει επιλέξει επικοινωνιακές μεθόδους εσωτερικής κατανάλωσης με προεξάρχοντα τον κ. Βαρουφάκη και ήδη έχει προκληθεί μεγάλη βλάβη στην ελληνική οικονομία και τις προοπτικές της.\n» Αν όμως επεκταθεί η ίδια μέθοδος και στα θέματα εξωτερικής και αμυντικής πολιτικής, η ζημιά μπορεί να είναι ασύμμετρα μεγαλύτερη. Ο κ. Τσίπρας έχει υποχρέωση να επιληφθεί προσωπικά.»\n[Featured], [Ευρώπη], [Κοτζιάς], [Λαθρομετανάστες], [Τζιχαντιστές]\nΣυναγερμός σε αεροδρόμιο για ένα... τσιουάουα κρυμμένο σε βαλίτσα


Ιωάννης Καποδίστριας, μαζί με το Βήμα της Κυριακής | in.gr\nTAGS: βήμαΙΩΑΝΝΗΣ ΚΑΠΟΔΙΣΤΡΙΑΣ\nΙωάννης Καποδίστριας, μαζί με το Βήμα της Κυριακής\nΑπό που ξεκίνησε και πώς βρέθηκε να διαδραματίζει κεντρικό διεθνή ρόλο δίπλα στον ισχυρότερο άνδρα της εποχής του στον κόσμο, τον Τσάρο; Ποια ήταν η σχέση του με τις άλλες μεγάλες δυνάμεις, αλλά και με τους επαναστατημένους Ελληνες;\n1 Φεβρουαρίου 2021, 11:21\nΜαζί με το Βήμα της Κυριακής:\nΟ Γρηγόρης Δαφνής υπήρξε ένας από τους σημαντικότερους μελετητές της σύγχρονης ελληνικής ιστορίας. Τα κείμενα του έγιναν από την πρώτη στιγμή (και παραμένουν μέχρι σήμερα) σημεία αναφοράς στη μελέτη της. Η ικανότητά του να διαπερνά την επιφάνεια των πραγμάτων και να συνθέτει πλήθος, άγνωστων κυρίως, πληροφοριών, σε έναν καμβά που φωτίζει εκ νέου τα θέματά του, υπήρξε μοναδική. Και αυτό ακριβώς συνέβη και με το βιβλίο του για τον Ιωάννη Καποδίστρια, στο οποίο φιλοτεχνεί ένα εξαιρετικά εναργές ιστορικό πορτραίτο του πρώτου Κυβερνήτη της Ελλάδας. Και όλα αυτά με το προνόμιο μιας γλώσσας και μιας αφηγηματικότητας προσιτής, με εντυπωσιακή οικονομία λόγου. Σε ένα πολύ διαφωτιστικό κείμενο, ο ίδιος ο Δαφνής έχει δώσει τις συντεταγμένες του πώς και γιατί καταπιάστηκε με αυτό το έργο:\n“Η ζωή του Ιωάννη Καποδίστρια ήταν από τα θέματα που δε με τραβούσαν. Είχαν ασχοληθεί τόσοι πολλοί και είχαν δημοσιευτεί τόσα πολλά γύρω από τη δραστηριότητα του Κερκυραίου πολιτικού, ώστε πίστευα ότι τίποτα το καινούργιο δεν μπορούσε να ειπωθεί γι’ αυτόν. Ξαφνικά θυμήθηκα κάτι που είχε γράψει ο γνωστός Άγγλος ιστορικός A. J. P. Taylor, πριν αρκετά χρόνια, σχολιάζοντας το βιβλίο του John Plamenatz για το γερμανικό μαρξισμό και το ρωσικό κομμουνισμό, ότι καμιά σοβαρή ιστορική εργασία δεν μπορούσε να γίνει πριν από το 1850, όταν άρχισε να υπάρχει εξακριβωμένη στατιστική.\nΚαι πρόσθετε: «Ήταν όμως τόσο ελαττωματική και η στατιστική, που μερικοί απέκλεισαν τη δυνατότητα μιας αναμφίλεκτης ιστορίας πριν από την έκρηξη του δευτέρου μεγάλου πολέμου». Η παρατήρηση αυτή μ’ έκαμε ν’ αναθεωρήσω τις απόψεις μου και να πλησιάσω το θέμα της ζωής του Καποδίστρια με περισσότερη αισιοδοξία. Ομολογώ ότι δεν απογοητεύθηκα από την έρευνα που έκαμα, που μου έδειξε ότι πολλά από τα δημοσιευμένα ήταν ανακριβή και ότι πολλές πλευρές της ζωής του Κύβερνου, όπως τον ονομάτισε ο Κωστής Παλαμάς, έμεναν άγνωστες. Και αποφάσισα να προχωρήσω. Αν έκαμα καλά ή κακά θα κρίνουν οι αναγνώστες”.\nΟ Ιωάννης Καποδίστριας έπεσε θύμα μίας δολοφονίας, που οι επιπτώσεις της άλλαξαν της πορεία της νέας ελληνικής ιστορίας. Και που κρίσιμα ερωτήματα γι αυτήν παραμένουν ως ένα βαθμό ακόμα και σήμερα αναπάντητα. Ομως, το τραγικό αυτό για τον ίδιο και για την Ελλάδα τέλος, όπως και η περίοδος που προηγήθηκε, έχουν, κατά κάποιο τρόπο, συσκοτίσει στην κοινή συνείδηση τα προηγούμενα χρόνια της ζωής του. Πώς όμως διαμορφώθηκε ο Καποδίστριας;\nΚόσμος Επικίνδυνη κλιμάκωση στην Ουκρανία : «Ολοκληρωτικό πόλεμο» φοβάται... η Ρωσία 19 λεπτά πριν


Πετεβίνος: «Κάτι που δεν έκανε άλλη κυπριακή ομάδα στην Ευρώπη» | Goal News Cy\nΑ' ΚΑΤΗΓΟΡΙΑΑΠΟΕΛΠετεβίνος: «Κάτι που δεν έκανε άλλη κυπριακή ομάδα στην Ευρώπη»\nΠετεβίνος: «Κάτι που δεν έκανε άλλη κυπριακή ομάδα στην Ευρώπη»\nΙκανοποίηση επικρατεί στον ΑΠΟΕΛ μετά τη μεγάλη νίκη επί της Αστάνα. Ο εκπρόσωπος Τύπου, Νεκτάριος Πετεβίνος μίλησε στον Super SportFM για τη χθεσινή βραδιά και έδωσε το στίγμα της επόμενης μέρας.\nΑρχικά: «Ήταν ένα παιχνίδι που ωρίμασε περισσότερο τον φετινό ΑΠΟΕΛ. Αυτή η πρόοδος που δείχνει το ΑΠΟΕΛ γίνεται σε ένα τέτοιο βαθμό που μας αφήνει ικανοποιημένους, αλλά και εξυπηρετεί τους άμεσους και μακροπρόθεσμους στόχους της ομάδας. Χθες ο ΑΠΟΕΛ πέτυχε κάτι που θα είναι ιστορικό. Στατιστικά έχει κάνει ομάδα, κάτι που δεν έκανε ποτέ ξανά άλλη κυπριακή ομάδα στην Ευρώπη. Ούτε καν το ΑΠΟΕΛ. Το ποσοστό κάτοχος άγγιξε 70%-30% και σε αγώνα ομίλων δεν συμβαίνει συχνά».\nΓια τα πολλά οφέλη από τη νίκη: «Το ποδόσφαιρο είναι άθλημα που εύκολα θυμάσαι και εύκολα ξεχνάς κάποια πράγματα. Οι κριτικές είναι πετυχημένες όταν γίνονται σε βάθος χρόνου. Δεν θα κάνουμε διθυράμβους, όπως δεν τα ισοπεδώσαμε στην πρώτη αποτυχία. Το ΑΠΟΕΛ θα συνεχίσει να δουλεύει σε ψηλό επίπεδο για να έχει επιτυχίες».\nΓια το γεγονός ότι η νίκη ήρθε με ανατροπή: «Μπορώ να κατανοήσω το ότι η φετινή Αστάνα δεν είναι όπως την περσινή. Ας σκεφτούμε όμως πόσο δύσκολο είναι να βρίσκεται μια ομάδα στους ομίλους. Το ΑΠΟΕΛ έδειξε να ωριμάζει περισσότερο ως ομάδα. Πάντα καλείται να ωριμάσει πολύ νωρίς και κάποτε αυτό έχει τις παρενέργειες του. Είμαστε σε καλή φάση, εξελισσόμαστε και θα συνεχίσουμε με ην ίδια φιλοσοφία».\nΓια την αξιοποίηση της έδρας: «Αν πετύχεις τρεις νίκες στην έδρα σου είναι προκριμένος. Θα πρέπει να γίνουν απίστευτα σενάρια για να μην περάσει μια ομάδα με 9 βαθμούς. Όλα αυτά όμως είναι θεωρητικά».\nΓια το γεγονός ότι διατέθηκαν 12.021 εισιτήρια: «Ο κόσμος του ΑΠΟΕΛ που βρέθηκε χθες στο ΓΣΠ ήταν αυτός γούσταρε να δει το ΑΠΟΕΛ ανεξαρτήτως οποιοδήποτε συνθηκών. Υπάρχει κόσμος που δυστυχώς απομονώνεται στις επιτυχίες της ομάδας. Θα πορευτούμε με τον κόσμο που είναι πιστός στην ομάδα. Είμαστε αισιόδοξοι ότι θα πληθαίνει με τις επιτυχίες. Ο κόσμος και οι αριθμοί δεν αντικατοπτρίζονται σε 12.000 σε ένα αγώνα των ομίλων του Γιουρόπα Λιγκ».\nΓια τη συμβολή του κόσμου στην ανατροπή: «Έγινε ειδική μνεία και από τον προπονητή. Χθες ο κόσμος ήταν ακριβώς όπως λειτουργούσε η ομάδα. Ειδικά στο δεύτερο ημίχρονο ήταν συγκλονιστικός».\nΓια τα συνεχόμενα παιχνίδια: «Πλέον το ΑΠΟΕΛ έχει συνηθίσει. Έχει δημιουργηθεί τέτοιο στοιχείο στο DNA του για να μπορεί να αντιμετωπίζει συνεχόμενα παιχνίδια. Δεν θα μπορέσουμε να επικαλούμαστε θέμα κούρασης. Είμαστε υποχρεωμένοι να προσαρμοζόμαστε στις συνθήκες. Κάποιοι μπορεί να είναι κουρασμένοι, αλλά τη δεδομένη στιγμή δεν μπορεί να αποτελεί δικαιολογία».


Για μερικές γυναίκες, ο ιστός που καλύπτει την κλειτορίδα μπορεί να είναι υπερβολικά μεγάλος και να δημιουργεί μια προεξέχουσα κάλυψη με περίσσιο δέρμα. Το γεγονός αυτό μπορεί να συμβάλει στη μειωμένη σεξουαλική ευαισθησία και ακόμη και στη δυσφορία κατά τη διάρκεια ιδιαίτερων στιγμών. Μια απλή διαδικασία, γνωστή ως πλαστική κλειτορίδας, απαλλάσσει τη γυναίκα από το περίσσιο αυτό δέρμα, βελτιώνοντας την αισθητική εμφάνιση αλλά κυρίως την αισθαντικότητα της περιοχής.\nΥπάρχουν επίσης ορισμένες ενδείξεις που υποδηλώνουν ότι αυτή η διαδικασία συμβάλλει και σε χαμηλότερη συχνότητα εμφάνισης μυκητιασικών και βακτηριακών λοιμώξεων που σχετίζονται με το αιδοίο.\nΚατά την επέμβαση γίνεται αφαίρεση των ιστών που περισσεύουν με πλάγιες (V) τομές\nΧάρη στον τρόπο αναισθησίας της περιοχής που θα επιλεγεί μετά από συζήτηση με την ασθενή, η επέμβαση είναι απολύτως ανώδυνη. Στη συνέχεια η ασθενής νιώθει μια ενόχληση για λίγες ημέρες η οποία είναι ελάχιστη και απόλυτα ανεκτή.\nΜείωση του δέρματος που περιβάλλει την κλειτορίδα με αποτέλεσμα την αποκατάσταση τόσο της εμφάνισής της όσο και της λειτουργικότητάς της. Τα αποτελέσματα είναι μόνιμα\nΗ ασθενής θα νιώθει μικρές ανεκτές ενοχλήσεις για τις πρώτες 3-4 ημέρες μετά την επέμβαση. Η επιστροφή στις καθημερινές δραστηριότητες μπορεί να γίνει μετά την 3η ημέρα της μετεγχειρητικής περιόδου και συνίσταται αποχή από σεξουαλικές δραστηριότητες για περίπου 20 ημέρες.


Eπιμορφωτικά προγράμματα Φεβρουαρίου-Μαρτίου 2017 στη Μεσσηνία: Στην Κυπαρισσία 1.Κέντημα μηχανής 2. Πληροφορική & χρήση νέων τεχνολογιών. | Kopanaki news\nEπιμορφωτικά προγράμματα Φεβρουαρίου-Μαρτίου 2017 στη Μεσσηνία: Στην Κυπαρισσία 1.Κέντημα μηχανής 2. Πληροφορική & χρήση νέων τεχνολογιών.\n14 Φεβρουαρίου, 2017 kopanakinews\tΣχολιάστε\nΣας ενημερώνουμε ότι αύριο Τετάρτη 15-2-2017 και ώρα 12.00 θα παραχωρηθεί συνέντευξη τύπου στο χώρο του ΚΕΚ Π.Ε. Μεσσηνίας.\nΗ υπάλληλος του ΚΕΚ Π.Ε. Μεσσηνίας\nΑΤΕΙ Διοίκησης Επιχειρήσεων & Οργανισμών\nΤηλέφωνο: 2721095860 fax: 2721095855\nΠροηγούμενες δημοσιεύσειςΠΛΑΤΑΝΙΑ-ΚΟΠΑΝΑΚΙ-ΚΥΠΑΡΙΣΣΙΑ ΜΕ ΜΗΧΑΝΕΣ ΜΕΓΑΛΟΥ ΚΥΒΙΣΜΟΥ.Επόμενες δημοσιεύσειςΤο Αδελφάτο των Ιπποτών της Ελεεινής Τραπέζης: Monty Python and the Holy Grail. Μια υπέροχη κωμωδία.


koukidaki: Η Γεωργία Χ. Γιαννιού και Μια στάλα λόγος\nΗ Γεωργία Χ. Γιαννιού και Μια στάλα λόγος\nMετράω τ' αδέλφια μου...αμέτρητοι κλώνοι, γεννημένοι σ' άλλες μήτρες.\nΑπό το μακρινό Χαλέπι ως την Πλατεία Συντάγματος.\nΣτη Μηχανή του χρόνου ο Γουτεμβέργιος συνομιλεί με τον:\nΤιμ Μπέρνερς Λη.\nΑπό το Vanuatu στην Dacota\nΛένε για μια δοξασία που απαξιώνει την εργασία.\nΑνοιχτά στη θάλασσα πετά ένας γλάρος με ορθάνοιχτα φτερά, που μοιάζει με ανοιχτό βιβλίο\nΛίγο στραβά φορούσαν το καπέλο τους δύο χωρικοί,\nΌταν κατέβαιναν τον δρόμο με κυπαρίσσι κι αστέρι.\nΓέμισε η ματιά τους από τον κουρνιαχτό\nΌταν τους προσπέρασε μια άμαξα αφήνοντάς τους\nΣ' ένα σύμπαν αγάπης και φωτός.\nΗ συλλογή μικρών διηγημάτων της Γεωργίας Χ. Γιαννιού, Μια στάλα λόγος, κυκλοφορεί από τις εκδόσεις Λεξίτυπον. Παραπάνω, η ίδια, δημιουργεί ένα ποιητικό έργο συμπληρώνοντας το Ακρότιτλο του βιβλίου της, μια στήλη που «τρέχει» στον ιστότοπο τα τελευταία έτη.\nΔιαβάζοντας τη συλλογή, και από πολύ νωρίς, διαφαίνεται η αισθαντική της πένα, η ανθρώπινη επικέντρωση και η ευαισθησία της. Τα πρόσωπα είναι οικεία, απτά κι αναγνωρίσιμα τριγύρω και η γραφή περνά με επιτυχία από το τρίτο στο πρώτο πρόσωπο και τανάπαλιν ενώ ακόμα και στις περιπτώσεις που ο ήρωας είναι κάτι άψυχο διαφαίνεται η διαχείρισή του ως να 'ταν έμψυχος με την έννοια και τις ιδιότητες που αποδίδονται σε (συν-)άνθρωπο. Λύπη και θλίψη υπερτερούν στα συναισθήματα και τα χρώματα των κειμένων... και μια μικρή ηρωίδα, ένα κοριτσάκι που συναντάς εδώ κι εκεί ανάμεσα στις αράδες, δίνει την εντύπωση ότι η συγγραφέας, πέρα από την πένα της, έβαλε και τον ίδιο της τον εαυτό μέσα. Μιλάει για θάνατο, για τέλος, και αναπτύσσει πολλά κοινωνικά θέματα δίνοντας τους φιλοσοφικές προεκτάσεις/διαστάσεις. Είναι πολυπολιτισμική και πολυεθνική. Μας ταξιδεύει σε όλα τα μήκη και πλάτη της γης κι εμπνέεται από την επικαιρότητα, από την ειδησεογραφία, από τον κόσμο...\nΣτη δομή/σειρά των έργων: ξεκινά από εποχές που δε βίωσε, από το παρελθόν (ιστορίες εποχής, κατοχή, κ.ο.κ.) μετά περνά σε παρόντα χρόνο, σε ό,τι ζει κι εκείνη και αργότερα οδηγεί τον αναγνώστη στο μέλλον (της/του). Παραμένει δραματική σε όλη την έκταση και αγγίζει τα όρια του φανταστικού (ως λογοτεχνικού είδους) στα διηγήματα που αφορούν ύστερες κοινωνίες όπου «βλέπει» τον άνθρωπο πέρα από την εποχή της προβλέποντας παράλληλα και την τύχη του. Οι δυστοπικές καταστάσεις ωστόσο αφορούν όλες τις εποχές· εξάλλου, μεγάλο «κομμάτι» πραγματεύεται τον πόλεμο.\nΣημείωσα μια διατύπωση για το «άλλο», το άγνωστο, εκείνο το πέρα από τον ορίζοντα, πέρα από το κατεστημένο, το γνωστό ή το κατακτημένο, όταν λέει πως ...σίγουρα υπάρχει εκεί έξω. Αλλιώς, δεν θα υπήρχαν τείχη. Πόσο απλή διατύπωση και μαζί τόσο μεγαλειώδης!\nΣτον επίλογο του βιβλίου θα ξαναγυρίσει πίσω. Πολύ πιο πίσω αυτή τη φορά. Εκεί που ξεκίνησε ο στοχασμός του ανθρώπου, εκεί που ξεκίνησε ο πολιτισμός του: στην αρχαιότητα, δημιουργώντας κάτι σαν κύκλο, εκεί όπου -ίσως- όφειλε να καταλήξει.\nΕυχαριστώ την Γεωργία Γιαννιού για τη διάθεση του βιβλίου.


O Margaritisole έγραψε: στις 22:38, 27-01-13:\nH Himela σ' όποιον αρέσουμε... έγραψε: στις 22:54, 27-01-13:\nO Γιώργος Hunt or be Hunted. έγραψε: στις 22:56, 27-01-13:\nO vassilis498 έγραψε: στις 23:23, 27-01-13:\nH Χριστιάννα ^^ ..όταν βλέπω τον κοσμάκη πάντα θλίβομαι. έγραψε: στις 23:26, 27-01-13:\nH spy-ak έγραψε: στις 23:33, 27-01-13:\nO Margaritisole έγραψε: στις 23:45, 27-01-13:\nΤελευταία επεξεργασία από το χρήστη Margaritisole : 28-01-13 στις 00:02. Αιτία: κάτι που ξέχασα\nO Dark_kronos . έγραψε: στις 23:51, 27-01-13:\nO Valder fortis Fortuna adiuvat έγραψε: στις 00:32, 28-01-13:\nO Γιώργος Hunt or be Hunted. έγραψε: στις 00:43, 28-01-13:\nH Θάλεια έγραψε: στις 00:49, 28-01-13:\nH yperoxi Wake up, rise up έγραψε: στις 01:11, 28-01-13:\nΤελευταία επεξεργασία από το χρήστη Imadlak : 28-01-13 στις 17:02. Αιτία: προσθήκη spoiler\nO Valder fortis Fortuna adiuvat έγραψε: στις 01:26, 28-01-13:\nΤελευταία επεξεργασία από το χρήστη Valder : 28-01-13 στις 02:36.\nO Margaritisole έγραψε: στις 01:58, 28-01-13:\nΤελευταία επεξεργασία από το χρήστη Margaritisole : 28-01-13 στις 02:05. Αιτία: Προσθήκη απάντησης.\nH MissKit έγραψε: στις 02:13, 28-01-13:\nO gaspar ΕΠΙΚΡΑΤΕΕΙΝ Η ΑΠΟΛΛΥΣΘΑΙ έγραψε: στις 03:22, 28-01-13:\nO Giannoutas Άρης μέχρι τον παράδεισο έγραψε: στις 03:59, 28-01-13:\nΤελευταία επεξεργασία από το χρήστη Giannoutas : 28-01-13 στις 04:21.\nH catlin έγραψε: στις 03:59, 28-01-13:\nH christinelle δεν είχε τι να κάνει και έγραψε: στις 11:11, 28-01-13:\nH Resident Evil (δρυός πεσούσης πας ανήρ ξυλευεται) έγραψε: στις 11:14, 28-01-13:\nΤελευταία επεξεργασία από το χρήστη Resident Evil : 28-01-13 στις 14:33. Αιτία: διορθωση ορθογραφικού λάθους


Χριστίνα Κολέτσα: Το σαλόνι της σε κλασικό και boho ύφος οδηγεί στο μπαλκόνι με την πιο ''μαγευτική'' θέα | fthis.gr\nΠέμπτη 12 Μαΐου 2022, 12:52\n- Τελευταία ενημέρωση: 12/05/2022, 13:01\nΜπορεί να έφυγε για το Asia Express, όμως πίσω στην Ελλάδα η Χριστίνα Κολέτσα μένει σε ένα εξαιρετικά καλόγουστο σπίτι στα νότια προάστια. Η τραγουδίστρια, αγαπάει πολύ την θάλασσα και δεν θα μπορούσε να επιλέξει άλλο μέρος για να να φτιάξει το σπίτι της. Μάλιστα η ίδια μετακόμισε πρόσφατα, όμως με μια ματιά στο Instagram εντοπίσαμε το σαλόνι της το οποίο «παντρεύει» το κλασικό και το boho ύφος και οδηγεί σε ένα μεγάλο μπαλκόνι με την πιο ''μαγευτική'' θέα στα δέντρα και την φύση.\nΠώς είναι το σαλόνι στο σπίτι που μένει η Χριστίνα Κολέτσα\nΗ Χριστίνα Κολέτσα, έχει καταφέρει εκείνο που μόνο λίγοι μπορούν, το να συνδυάσει σε ό,τι αφορά την διακόσμηση του σπιτιού της δύο στιλ μαζί: Το κλασικό με το boho! Σε γκρι, λευκό και μαύρο τα έπιπλα της έχουν «καθαρές» γραμμές και είναι σε χρώματα passepartout για να μπορεί να πειραματιστεί κάποιος με ό,τι χρώμα θέλει στο υπόλοιπο σπίτι. Η τραγουδίστρια, έχει επιλέξει να βάλει πάνω από τον καναπέ της έναν πίνακα με φλαμίνγκο, δίνοντας έτσι μια πινελιά του ροζ στον χώρο, ενώ τα στάχυα, που αγαπούν όσοι έχουν λατρεία με το boho δεν λείπουν. To χαλί της είναι σε πιο κλασικά μοτίβο, οι κουρτίνες πολύ σωστά σε μπεζ για να μην υπάρχει «φασαρία» στον χώρο και μια μαύρη πολυθρόνα «σπάει» την μονοτονία του γκρι, του λευκού και του μαύρου.\nΌπως θα δείτε μάλιστα στις φωτογραφίες, η Χριστίνα Κολέτσα έχει μεγάλη αδυναμία και στα αγάλματα του Βούδα, μιας και έχει επιλέξει όχι ένα, αλλά δύο για την διακόσμηση του σαλονιού της! Το μπαλκόνι της φαίνεται να είναι μεγάλο και ευρύχωρο, ενώ φυσικά η θέα στα δέντρα και την φύση κλέβει την παράσταση.\nΔείτε πώς είναι το σαλόνι στο σπίτι της Χριστίνας Κολέτσα:\nΖενεβιέβ Μαζαρί: “Είναι λίγο άκομψο εγώ που είμαι πρώην GNTM να μιλάω για ένα μελλοντικό”\nΖενεβιέβ Μαζαρί για αποχώρηση από GNTM: "Δεν είναι ότι έχασα κάτι…"\nASIA EXPRESS ΠΑΙΚΤΕΣ\nΧΡΙΣΤΙΝΑ ΚΟΛΕΤΣΑ ΣΠΙΤΙ\nΧΡΙΣΤΙΝΑ ΚΟΛΕΤΣΑ ΣΠΙΤΙ ΣΑΛΟΝΙ\nΧΡΙΣΤΙΝΑ ΚΟΛΕΤΣΑ INSTAGRAM\nΧΡΙΣΤΙΝΑ ΚΟΛΕΤΣΑ ASIA EXPRESS\nΓιώργος Γιαννιάς – Ελευθερία Παντελιδάκη: Το φωτεινό σπίτι τους με το παραδοσιακό τζάκι και τις γήινες αποχρώσεις θα σε εμπνεύσει


Νέο τεστ, ανιχνεύει τον καρκίνο των πνευμόνων νωρίτερα από τις απεικονιστικές εξετάσεις!\nΜια σημαντική επιστημονική ανακοίνωση έγινε πρόσφατα από επιστημονική ομάδα, στην οποία συμμετέχουν και δυο Έλληνες ερευνητές, στη Βρετανία, σχετικά με την έγκαιρη πρόγνωση του καρκίνου των πνευμόνων.\nΜόνιμη κούραση, γιατί προκαλείται;\nΤο πρώτο πράγμα που θα σας συμβούλευε κάποιος, αν παραπονιέστε για μόνιμη κούραση, είναι να κάνετε ένα check up για να δείτε εκτενώς σε ποια κατάσταση βρίσκεται η υγεία σας.…\nΜέλι και βασιλικός πολτός πολεμούν τον καρκίνο!\nΤο μέλι αποτελεί μια από τις πιο υγιεινές διατροφικές επιλογές, η οποία από την εποχή του Ιπποκράτη είναι γνωστή για την ευεργετική δράση του στον ανθρώπινο οργανισμό.\nΗ αξία της άσκησης στους καρκινοπαθείς.\nΣτις περισσότερες περιπτώσεις η άθληση και η κίνηση γενικότερα δεν πρέπει να διακόπτονται από την στιγμή που κάποιος διαγιγνώσκεται με καρκίνο, τονίζουν οι ειδικοί. Και αυτό γιατί έχει διαπιστωθεί πως…\nΒερίκοκα: πολύτιμα και για την υγεία των ματιών!\nΤο βερίκοκο είναι το φρούτο που πρωταγωνιστεί το μήνα Μάιο και είναι ανάμεσα στα πιο νόστιμες και υγιεινές διατροφικές επιλογές που μπορείτε να κάνετε κάθε ώρα της ημέρας. Έχει χαμηλή…\nΟυρική αρθρίτιδα: ποια ποτά πρέπει να αποφεύγετε;\nΤο ουρικό οξύ όταν αυξάνεται μπορεί να προκαλέσει ουρική αρθρίτιδα, η οποία προκαλείται από μια ανοσολογική αντίδραση στην συσσώρευση κρυστάλλων από ουρικό οξύ στις αρθρώσεις. Χαρακτηριστικό της νόσου είναι ο…\nΠηγαίνετε στην δουλειά με το ποδήλατο και ζήστε περισσότερο και καλύτερα!\nΕντυπωσιακά είναι τα ποσοστά της νέας έρευνας που συνδέει το ποδήλατο με τη μακροζωία και την καλή κατάσταση του οργανισμού. Πιο συγκεκριμένα οι ερευνητές του Πανεπιστημίου της Γλασκόβης, με επικεφαλής…\nΟι επιπτώσεις των καιρικών συνθηκών στην ψυχολογία.\nO καιρός είναι σίγουρα ένας από τους πιο βασικούς παράγοντες για καλή ή κακή ψυχολογία και αυτό αποδεικνύεται καθώς πάντα η ηλιοφάνεια και ο αίθριος καιρός κάνει τους ανθρώπους ευδιάθετους,…\nΑιτίες που μαυρίζουν τα νύχια των ποδιών.\nΤο μαύρισμα του νυχιού του ποδιού είναι συνηθισμένο φαινόμενο σε όσους αθλούνται έντονα ή τρέχουν μεγάλες αποστάσεις καθώς μπορεί να οφείλεται σε τραυματισμό ή συνεχή πίεση στο μπροστινό μέρος του…\nΦρούτα και σακχαρώδης διαβήτης, ποιες είναι οι κατάλληλες επιλογές;\nΑν και η καθημερινή κατανάλωση φρέσκων φρούτων είναι αναπόσπαστο μέρος μιας ισορροπημένης διατροφής, συχνά όσοι πάσχουν από διαβήτη τύπου 2 αποφεύγουν ή περιορίζουν την κατανάλωση φρούτων από τον φόβο να…


Βιβλία του συγγραφέα Πεττού Λία στο Bibliohora gr - Προβολή πρώτης σελίδας, αύξουσα ταξινόμηση βάση έτους έκδοσης (πενήντα τίτλοι ανά σελίδα)\nΠεττού, Λία Η Λία Πεττού γεννήθηκε και μεγάλωσε στη Θεσσαλονίκη, όπου ζει και εργάζεται. Είναι παντρεμένη και έχει έναν υιό και μια κόρη. Σπούδασε οικονομικά στο Αριστοτέλειο Πανεπιστήμιο και συνέχισε σπουδές και επιμορφώσεις σε θέματα διοίκησης, κοινωνιολογίας, ψυχολογίας και περιβάλλοντος. Έχει εργασθεί τριάντα χρόνια στην Τοπική Αυτοδιοίκηση, από όπου και συνταξιοδοτήθηκε ως διευθύντρια.\nΜε την ποιητική συλλογή "Τα Νησιά των Μακάρων" το 2017 κάνει την πρώτη της εμφάνιση στον χώρο της συγγραφής. Η ποιητική συλλογή "Ραψωδίες Συνειδητότητας" απέσπασε το 4 ο βραβείο "Όμηρος" στον 3 ο Παγκόσμιο Διαγωνισμό Ποίησης που διοργάνωσε η International Art Society: "K. Π. Καβάφης 2017".\nΡαψωδίες συνειδητότητας ISBN-13: 978-960-626-018-6 Συγγραφέας: Πεττού, Λία Εκδότης: Εκδόσεις Πηγή Διαθεσιμότητα: ** Αποστέλλεται κατόπιν παραγγελίας σε 2-4 ημέρες και εφόσον υπάρχει στον εκδότη αρχική τιμή: 10.00 € τιμή βιβλιοχώρας: 10.00 €


Artists – Page 2 – velvet968.gr\nΤο άλμπουμ που όλοι περιμέναμε, επιτέλους ήρθε! “A Moon Shaped Pool” ονομάζεται το ολοκαίνουριο άλμπουμ των Radiohead, 9ο κατα σειρά, το οποίο περιέχει 11 καινούριες επιτυχίες! Κυκλοφόρησε χθες,στις 8 Μαιου και πλέον είναι διαθέσιμο για το κοινό στο iTunes και στην επίσημη ιστοσελίδα του συγκροτήματος. Την προηγούμενη βδομάδα, τo συγκρότημα, μοιράστηκε κάποια καινούρια singles και […]\nΟ πασίγνωστος τραγουδιστής ,αποκαλύφθηκε τώρα πρόσφατα, ότι είχε δωρίσει δεκάδες χιλιάδες δολλάρια σε ΜΚΟ του Αφγανιστάν που εκπαιδεύει αρχηγούς ομάδων προσκόπων,οι οποίοι χάρη στη δωρεά του τραγουδιστή μπορούν και βοηθούν πλέον πολλά ορφανά παιδιά. Ο Prince φημιζόταν για την διακριτικότητα του και συνεργαζόταν με την οργάνωση Parsa. Η ιστορία ξεκίνησε με τη συνάντηση του Prince και […]\nΗ τελετή αποτέφρωσης του Prince\nΜετά τον ξαφνικό θάνατο του τραγουδιστή,τα αίτια παραμένουν άγνωστα ενώ μας έγιναν γνωστές κάποιες λεπτομέρειες απο εκείνο το βράδυ. Ο Prince βρισκόταν μόνος του στο σπίτι του, και ξαφνικά καταγράφηκε στις 9:43 το πρωί κλήση στην άμεση βοήθεια απο έναν άντρα του προσωπικού του τραγουδιστή. Τα αποτελέσματα της νεκροψίας θα γνωστοποιηθούν σε πρίπου 4 εβδομάδες. […]\nΟ 57χρονος τραγουδιστής ακύρωσε δύο συναυλίες του πριν λίγες μέρες στην Ατλάντα λόγω γρίπης, σύμφωνα με το TMZ. “Ο Prince είναι καλά και αναρρώνει απο την ισχυρή γρίπη που τον χτύπησε.” έλεγαν στα media oι εκπρόσωποι του… Όμως το μελλον επιφύλασσε άλλη εκδοχή της πραγματικότητας.. Ο κόσμος της μουσικής αποχαιρέτησε χθες, 21 Απριλιου, τον θρυλικό […]\nElton John πρώτος σε δωρεές χρημάτων σε οργανισμούς!\nΣύμφωνα με την λίστα “Sunday Times Giving List” ο Elton John βρίσκεται πρώτος στους 10 στη λίστα ως ο πιο γενναιόδωρος καλλιτέχνης της Αγγλίας. Ο Elton δώρισε 26,8 εκατομμύρια λίρες (38 εκατομμύρια δολλάρια) για φιλανθρωπικούς σκοπούς μέσα στο 2015. Δεύτερη στη λίστα έρχεται η JK Rowling (συγγραφέας των Harry Potter) με συνολικό ποσό 10,3 εκατομμύρια λίρες […]\nLp ή αλλιώς Laura Pergolizzi.\nΉρθε και έφερε ταραχή. Η Laura,η Αμερικανίδα pop/rock τραγουδίστρια έχει κυκλοφορήσει μέχρι στιγμής, τρία albums και ένα EP. Το καινούριο της single “Lost on you” αρχίζει να γίνεται το τραγούδι του 2016,ήδη βρίσκεται στο Top15 του Πανελλαδικού Shazam Chart και Top40 του International Airplay της Ελλάδας.Έχει συνεργαστεί με γνωστούς καλλιτέχνες όπως με την Rihanna,Christina Aguilera […]\nΟ Lionel Richie στα Songwriters Hall of Fame Awards!\nΑνακοινώθηκε οτι ο Richie θα πάρει την μεγαλύτερη τιμή των βραβείων,το The Johnny Mercer Award που απευθύνεται στους καλλιτέχνες που έχουν κάνει “χρυσές δουλειές” και έχουν μείνει στην ιστορία. Άλλα άτομα που έχουν παραλάβει αυτο το βραβείο είναι οι Bob Dylan,Paul Simon, Carole King, Billy Joel, Bruce Springsteen, Stevie Wonder, Stephen Sondheim, Cy Coleman και ομάδες όπως […]\nΗ Anastacia ακύρωσε τις συναυλίες λόγω υγείας!\nΗ ποπ τραγουδίστρια αναγκάστηκε να ακυρώσει δύο συναυλίες της στην Σουηδία οι οποίες ήταν στις 11 και 12 Απριλίου. Στην επίσημη ιστοσελίδα της ανακοίνωσε πως οι συναυλίες θα γίνουν,απλά άλλες ημερομηνίες. “Σύμφωνα με την ιατρική διάγνωση της μόλυνσης του λαιμού της,ο γιατρός συμβούλεψε την Anastacia να ξεκουράσει την φωνή της για τις επόμενες 4 μέρες.Αυτό […]


Με γκολ των Ντε Μπλάσις και Καράσκο ο Αστέρας κέρδισε 2-0 στην Τρίπολη την Καλλονή για την 5η αγωνιστική της Super LeagueΓια σχεδόν 70 λεπτά ο Σιδεράκης ήταν ανίκητος, αλλά το αριθμητικό μειονέκτημα από την αποβολή του Αναστασιάδη στο 25' βάραινε τα πόδια των φιλοξενουμένων, που τελικά δεν άντεξαν. Ο Αστέρας πίεζε την Καλλονή στο μεγαλύτερο διάστημα του αγώνα και τελικά ο Ντε Μπλάσις έλυσε το γόρδιο δεσμό στο 69' χαρίζοντας τη δεύτερη νίκη της ομάδας του, ενώ ο Καράσκο στις καθυστερήσεις διαμόρφωσε το τελικό 2-0. Με το τρίποντο αυτό οι αρκάδες, που παραμένουν αήττητοι, έπιασαν στη 2η θέση ΠΑΟΚ και Καλλονή, της οποίας το νικηφόρο σερί πήρε τέλος.\nΚυρίαρχη, αλλά όχι αποτελεσματική ήταν η ομάδα της Τρίπολης στο α' μέρος, εκεί που μπορεί να δημιούργησε τις προϋποθέσεις για να σκοράρει, αλλά είτε έπεφτε πάνω στον εξαιρετικό Σιδεράκη, είτε δεν είχε την κατάλληλη συγκέντρωση στην τελική προσπάθεια.\nΜε 60% κατοχή και παίκτη παραπάνω από το 25' εξαιτίας της αποβολής του Αναστασιάδη ο Αστέρας άγγιξε το 1-0 στο 12' με κεφαλιά του Χουάνμα, που απόκρουσε ο Σιδεράκης, ενώ στο 41' ο ίδιος παίκτης σημάδεψε το δοκάρι για να αποκρούσει σωτήρια ο Σιδεράκης το πλασέ του Ντε Μπλάσις, που πήρε την απόκρουση. Οι γηπεδούχοι έκλεισαν το α' μέρος με μία ακόμα τεράστια ευκαιρία όταν ο Γκόιαν σε κενή εστία αστόχησε, ενώ η μοναδική καλή στιγμή της Καλλονής καταγράφηκε στο 8' με μακρινό σουτ του Λεοζίνιο.\nΣτην επανάληψη ο Αστέρας ανέβασε τόσο την κατοχή (έφτασε και στο 70%), όσο και την πίεσή του στον Σιδεράκη. Ο Τσιώλης ενίσχυσε την επιθετική του γραμμή με τον Καράσκο και η ομάδα του έκλεισε την Καλλονή στα καρέ της. Ο Ντε Μπλάσις στο 49' απείλησε, ο Ουσέρο στο 63' και ο Τσιαμπούρης στο 68'.\nΤο γκολ φαινόταν πως ήταν θέμα χρόνου και οι αρκάδες τελικά το πέτυχαν στο 69', επιβεβαιώνοντας την υπεροχή τους. Σκόρερ ο Ντε Μπλάσις, που με σουτ μέσα από την περιοχή νίκησε τον Σιδεράκη δίνοντας το προβάδισμα. Ο Ματζουράκης προσπάθησε να πάρει το βαθμό ρίχνοντας στη μάχη τον Περόνε, αλλά ο Αστέρας κράτησε εύκολα το αποτέλεσμα και στις καθυστερήσεις ο Καράσκο με ωραίο σουτ διαμόρφωσε το τελικό 2-0, σφραγίζοντας τη δεύτερη νίκη της ομάδας του στο πρωτάθλημα.


Είμαστε στο κατώφλι μιας Νέας Εποχής (?) | Η Πόλη Ζει\nH Β. Λάρδη και η Αλ. Βασιλείου απαντούν στις ερωτήσεις μας σχετικά με το project New ERA (?)\nΌταν συναντάς μία ηθοποιό-θεατρολόγο, με σπουδές στην Ιστορία Τέχνης που ασχολείται με το θέατρο Playback (διαδραστικό είδος θεάτρου), με το κοινωνικό θέατρο και το ψυχόδραμα και μια κοινωνική ψυχολόγο που εργάζεται ως ψυχοθεραπεύτρια, δείχνοντας ιδιαίτερο ενδιαφέρον στο πώς συνδέεται η προσωπική με την κοινωνική αλλαγή, τότε αυτά που έχεις να μάθεις είναι πάρα πολλά!\nΗ Βέρα Λάρδη και η Αλεξάνδρα Βασιλείου συνεργάζονται από το 2014 στο θέατρο κοινότητας. Φέτος ενώνουν τις δυνάμεις τους με την θεατρολόγο-ηθοποιό Μαργαρίτα Καστρινού σε μία παράσταση που παρουσιάζεται στο Φεστιβάλ Αθηνών & Επιδαύρου 2019. Μια ομάδα καλλιτεχνών και επιστημονισσών συνεργάζονται κάνοντας έρευνα στα ζητήματα που απασχολούν την ΛΟΑΤΚΙ+ κοινότητα. Το «Άνοιγμα στην Πόλη» φιλοξενεί αυτή την ξεχωριστή πρόταση στην οποία προσκεκλημένοι είμαστε όλοι και όλες.\nΠως όμως ξεκινά η ιδέα γι’ αυτό το ταξίδι;\nΒ.Λ.: Το 2014 αποφασίσαμε να σχεδιάσουμε μία βιωματική επιμόρφωση για εκπαιδευτικούς πάνω σε ΛΟΑΤΚΙ+ θέματα (ομοφοβία, τρανσφοβία κ.α). Προσπαθούσαμε να βρούμε έναν τρόπο όπου οι συμμετέχοντες στην επιμόρφωση, δεν θα σκεφτούν μόνο ή θα κατανοήσουν το θέμα αλλά θα συνδεθούν και συναισθηματικά με αυτό. Έτσι, σχεδιάσαμε την Αυθεντική Αντίδραση: ένας διάλογος για την ομοφοβία και τρανσφοβία με την εξής μεθοδολογία: Προσκαλέσαμε ανθρώπους της ΛΟΑΤΚΙ+ κοινότητας και τους ζητήσαμε να μας αφηγηθούν την εμπειρία τους.\nΑπομαγνητοφωνήσαμε τις συνεντεύξεις και κάναμε ένα θεατρικό δρώμενο, με μη επαγγελματίες ηθοποιούς, το οποίο οδηγούσε σε μία ανοιχτή συζήτηση με το κοινό. Ήταν μία επιμόρφωση για την οποία είχαμε πολύ θετική ανατροφοδότηση. Αποφασίσαμε να ακολουθήσουμε την ίδια μεθοδολογία σε μία παράσταση η οποία δεν θα απευθύνεται μόνο στους εκπαιδευτικούς, αλλά στο ευρύ κοινό. Να συμμετέχουμε, δηλαδή, σε ένα φεστιβάλ όπου έχει μεγαλύτερο αντίκτυπο σε περισσότερο κόσμο.\nΑ.Β.: Το θέατρο προσφέρει ερεθίσματα, τα οποία οι άνθρωποι επεξεργάζονται εκ των υστέρων είτε μόνοι, είτε με την παρέα τους. Συχνά βλέπουμε θεατρικές παραστάσεις που μπορεί να υπάρχει συζήτηση με το κοινό που είναι συνήθως με ερωτο-απαντήσεις, οι οποίες είναι σημαντικές, αλλά δεν αφήνουν αρκετό χώρο για τη συναισθηματική ανταπόκριση σε αυτά που έχουν βιώσει. Αυτό που θέλουμε εμείς είναι να γίνει μία συζήτηση με το κοινό, όπου θα υπάρχει χώρος να εκφραστούν οι πολλαπλές φωνές και εμπειρίες και των θεατών μετά την παράσταση. Η συζήτηση συντονίζεται από επαγγελματίες, με εμπειρία στον συντονισμό ανοιχτών φόρουμ.\nΟι δράσεις που φιλοξενεί το «‘Ανοιγμα στην Πόλη» αφορούν την διαφορετικότητα, εστιάζοντας στην προσπάθεια να μυήσουν το κοινό στην κατανόηση αυτής αλλά και στην αποδοχή της, όχι αποστασιοποιημένα, αλλά με ιστορίες υπαρκτών προσώπων και της δικής τους εμπειρίας.\nΑ.Β.: Η θεματική είναι η διαφορετικότητα. Και με έναν τρόπο, ενώ εμείς εστιάζουμε σε αυτήν όσον αφορά το σεξουαλικό προσανατολισμό και την ταυτότητα φύλου, μπορείς να πεις ότι αυτή η παράσταση απευθύνεται σε οποιαδήποτε εμπειρία αποκλεισμού, για οποιοδήποτε θέμα. Εμείς ξεκινάμε από τη ΛΟΑΤΚΙ+ εμπειρία. Γιατί θεωρούμε ότι η ελληνική κοινωνία έχει «ξεπεράσει» λίγο γρήγορα τα θέματα ομοφοβίας, τρανσφοβίας και αμφιφοβίας.\nΠεράσαμε πια στη μετά-ομοφοβική ή μετα-τρανσφοβική εποχή, χωρίς να δούμε τι πραγματικά συμβαίνει… Κι αυτό που συμβαίνει είναι ότι όσο γίνονται θεσμικές αλλαγές που δημιουργούν χώρο για περισσότερα δικαιώματα, τόσο αυξάνεται η κοινωνική πόλωση. Όσο ένα θέμα το έχεις στο περιθώριο δεν χρειάζεται και να τσακωθείς για αυτό.\nΗ παράσταση αυτή δεν αφορά αποκλειστικά άτομα της ΛΟΑΤΚΙ+ κοινότητας. Μας αφορά όλους! Ποιο είναι όμως το ερέθισμα ή το μήνυμα για να δει κάποιος αυτό το project;\nΒ.Λ.: Εάν έχεις την περιέργεια να δεις, να ακούσεις και να νιώσεις το πως νέοι ΛΟΑΤΚΙ+, σήμερα, αφηγούνται την δική τους εμπειρία του να ζουν σε αυτόν τον τόπο, μέσα σε αυτήν την πραγματικότητα κι αυτή η περιέργεια σε οδηγήσει στο six d.o.g.s., η πόρτα είναι ανοιχτή!\nΑ.Β.: Εάν ταυτόχρονα θέλεις και έναν ασφαλή χώρο, όσο ασφαλής μπορεί να είναι ένας δημόσιος χώρος, να μπορείς να εκφράσεις την απορία σου, τη συναισθηματική σου αντίδραση, την αγωνία, τα ερωτήματα σου έλα να δεις την παράσταση.\nΤο project είναι βασισμένο σε αληθινές αφηγήσεις ατόμων της ΛΟΑΤΚΙ+ κοινότητας…\nΑ.Β.: Προσκαλέσαμε ανθρώπους της ΛΟΑΤΚΙ+ κοινότητας. Κάποιοι δέχτηκαν να μας μιλήσουν για την εμπειρία τους, για το πως βιώνουν την ταυτότητά τους, σήμερα, με όλες αυτές τις θεσμικές αλλαγές που έχουν γίνει και να αναρωτηθούμε όλοι μαζί αν όντως τελικά έχουμε πει στο κατώφλι μιας νέας εποχής ή όχι. Αυτό που κάνει αυτή η παραγωγή στην πραγματικότητα, είναι να δημιουργήσει τον χώρο. Το Φεστιβάλ μας προσφέρει την ευκαιρία για να ακουστεί αυτή η εμπειρία και οποιοσδήποτε θέλει να την ακούσει, να την παρακολουθήσει και να συνδεθεί μαζί της, είναι ευπρόσδεκτος!\nΕίμαστε στο κατώφλι μιας Νέας Εποχής (?). Αν εξετάσουμε το θέμα ιστορικά, έχουμε κάνει βήματα προόδου;\nΑ.Β.: Εξαρτάται με τι το συγκρίνουμε. Όντας αθεράπευτα αισιόδοξη θεωρώ ότι ο δρόμος είναι πάντα προς μεγαλύτερη εξέλιξη. Οι κοινωνίες πάνε μπροστά. Απλώς για μερικά πράγματα χρειάζεται γενιές και γενιές να προσπαθούν. Σαφώς έχουν αλλάξει τα πράγματα κι αυτό το βλέπουμε στα σχολεία, στις οικογένειες αλλά κι από τους ανθρώπους που διαπραγματεύονται ομόφυλο- αμφιφυλόφιλο σεξουαλικό προσανατολισμό ή ταυτότητα φύλου.\nΜε πόσο μεγαλύτερη ευκολία, σε σχέση με το παρελθόν, μπορούν να μιλήσουν σε έναν άλλον άνθρωπο για αυτό. Γίνονται βήματα. Όμως, είναι αλλιώς για έναν νέο άνθρωπο στην Αθήνα και αλλιώς για έναν άνθρωπο σε ένα χωριό της Ηπείρου.\nΒ.Λ: Υπάρχει κι η άλλη φωνή που λέει ότι δεν έχει αλλάξει τίποτα. Το διαπιστώνουμε και στις αφηγήσεις αυτό. Ακούς κάποια βιώματα που λες δεν είναι δυνατόν! Σημεία σε αφηγήσεις που αναρωτιέσαι ποτέ συνέβη αυτό; Είναι ένα γεγονός το οποίο πιστεύεις ότι θα συνέβαινε το ‘30 και έχει συμβεί πέρυσι, μέσα στις οικογένειες, στις γειτονιές, στα σχολεία.\nΓια μένα, αυτό το ερώτημα θέτει το project. Έχουμε μπει στο κατώφλι μιας νέας εποχής; Γι’ αυτό υπάρχει στον τίτλο ένα ερωτηματικό σε παρένθεση. Αυτό το (?) διαπραγματεύεται η παράσταση. Εμείς δεν έχουμε απάντηση και δεν ξέρω κι αν υπάρχει άνθρωπος να δώσει μια απάντηση, αλλά όσο το κουβεντιάζουμε, το ερωτηματικό βγαίνει από την παρένθεση.\nΜέσα από τον δυναμικό διάλογο βρίσκονται οι απαντήσεις και σε προσωπικό επίπεδο. Τα πράγματα δεν προχωράνε μόνο επειδή ομόφωνα το αποφάσισαν κάποιοι αλλά και με την αλλαγή σε ατομικό επίπεδο. Αν βγει αυτό το ερωτηματικό από την παρένθεση και το διαπραγματευτούμε ουσιαστικά, τότε ναι! πιστεύω ότι μπορούν τα πράγματα να προχωρήσουν.\nΘέτοντας το ερώτημα σχετικά με την τρανσφοβία, την ομοφοβία και την αμφιφοβία, η Αλεξάνδρα με συμπληρώνει λέγοντας ότι θα έβγαζε μόνο μία λέξη από εδώ… κι αυτή είναι η φοβία! Μα πραγματικά τι είναι αυτό που φοβίζει; Τι δε μπορεί να αποδεχθεί κάποιος; Η λέξη που θα χρησιμοποιούσε η Αλεξάνδρα θα ήταν η ετεροκανονικότητα …\nΑ.Β.: Δηλαδή, μιλάμε για μία αντίληψη αρκετά εδραιωμένη η οποία λέει ότι: Οποιοσδήποτε άλλος σεξουαλικός προσανατολισμός εκτός του ετερόφυλου και οποιαδήποτε άλλη ταυτότητα φύλου εκτός από αυτή της Cis γυναίκας ή του cis άντρα, δεν είναι κανονική». Αυτό είναι κάτι που πλέον και επιστημονικά έχει καταρριφθεί διεθνώς.\nΤο φάσμα της σεξουαλικής ταυτότητας και φύλου είναι πλέον επιστημονικά αποδεκτό ότι είναι πολύ πιο ευρύ από αυτό που νομίζαμε ή νομίζουμε κι αυτό είναι που προσπαθούμε να διαπραγματευτούμε. Το τι θεωρούμε κανονικό ή μη κανονικό, πώς αυτό μας μπερδεύει και πόσο τραυματικό μπορεί να γίνει για έναν άνθρωπο. Αυτό που για τον ίδιο είναι η φύση, είναι η ζωή του να θεωρείται από τον κόσμο γύρω του μη κανονικό και άρρωστο.\nΓιατί η ψυχική υγεία ενός ανθρώπου δεν εξαρτάται μόνο από την αίσθηση που έχει ο ίδιος για τον εαυτό του, αλλά εξαρτάται και από το πόσο αυτή η αίσθηση συμφωνεί με το τι νομίζουν οι άλλοι άνθρωποι. Δεν αρκεί να τα έχω καλά εγώ με τον εαυτό μου. Αν εσύ όταν με βλέπεις, βλέπεις αρρώστια αυτό κάποια στιγμή θα με αρρωστήσει!\nΓιατί όμως δε μπορεί ένας νέος ΛΟΑΤΚΙ+ να μιλήσει ανοιχτά για την επιθυμία του; Γιατί δεν είναι ελεύθερος να εκφράσει τα συναισθήματά του, με την ίδια ευκολία που το κάνει ένας ετεροφυλόφιλος;\nΑ.Β. Η δυσκολία ξεκινά από τα μηνύματα που παίρνουν οι άνθρωποι από την οικογένεια και το σχολείο. Στη συνέχεια αυτά τα μηνύματα αναπαράγονται από την ευρύτερη κοινωνία. Ένας νέος άνθρωπος που θα πάει σε έναν ειδικό ψυχικής υγείας και θα του πει ότι έλκεται από το ίδιο φύλο και ο ψυχολόγος του πει πως αυτό είναι αρρώστια αλλά “φτιάχνεται” ή θα του πει ότι δεν φτιάχνεται αλλά μπορεί να εξηγηθεί για ποιους λόγους συνέβη (π.χ λόγω μιας υπερπροστατευτικής μητέρας) κακοποιείται από τον άνθρωπο στον οποίο έχει απευθυνθεί για βοήθεια.\nΌλη η παθολογικοποίηση και τα μηνύματα που αναπαράγονται για το σεξουαλικό προσανατολισμό που δεν είναι ετρεοφυλόφιλος και την ταυτότητα φύλου που δεν είναι cis, είναι εύκολο να σε κάνουν να αναρωτιέσαι “ή στραβός είν’ ο γιαλός ή στραβά αρμενίζουμε”. Όταν όμως αυτός ο γιαλός είναι χτισμένος από στερεότυπα, από αναχρονιστικές επιστημονικές θέσεις κι από κοινωνικές πρακτικές και κοινωνικές αντιλήψεις οι οποίες δεν αφήνουν χώρο για όλη την πολυχρωμία και την ποικιλομορφία της ανθρώπινης ύπαρξης… Ε, είναι στραβός ο γιαλός!\nΠως μπορούμε να το αλλάξουμε αυτό;\nΒ.Λ.: Εμείς κάνουμε τo A New Era (?)! (γέλια) Χρειάζεται δουλειά, εκπαίδευση, κουβέντα. Να πάψουμε να αισθανόμαστε ότι απειλούμαστε όταν συζητάμε για αυτά τα θέματα και να οχυρωνόμαστε πίσω από πεποιθήσεις, από φόβους και αγωνίες. Να έχουμε το θάρρος να διευρύνουμε και λίγο τον προσωπικό μας χώρο για να μπορέσουμε να ακούσουμε και να συνδιαλλαγούμε!\nΑ.Β: Και να θυμόμαστε το εξής: Ακούω έναν άνθρωπο δεν σημαίνει αναγκαστικά συμφωνώ. Μπορούμε να ακούμε, χωρίς να συμφωνούμε. Έτσι θα ανακαλύψουμε διαφορετικούς κοινούς στόχους που θα μας πάνε σε άλλα μονοπάτια από αυτά που μας χωρίζουν. Νομίζω, ότι πάνω από όλα χρειάζεται να εκπαιδευτούμε στο πως ακούμε ο ένας τον άλλον. Αν αυτό γίνει με ένα τρόπο λιγότερο απειλητικό -όχι το πως μιλάμε μόνο- αλλά το πως ακούμε αυτό θα δημιουργήσει συνθήκες για πολύ περισσότερο χώρο για διαφορετικότητα, για ομορφιά.\nΠοια είναι η στάση που κρατά η ελληνική οικογένεια σε θέματα που αφορούν την ΛΟΑΤΚΙ+ κοινότητα; Επιλέγει ή μπορεί όντως να αγνοεί;\nΑ.Β. Μια οικογένεια δεν αγνοεί, μπορεί να επιλέγει να σιωπά. Να αγνοεί όχι. Αυτή η σιωπή μπορεί να γίνει πολύ βίαιη. Κάποια στιγμή όμως, θα πρέπει να κουβεντιάσουμε και για την υποστήριξη που χρειάζεται η οικογένεια. Γιατί αυτή η οικογένεια δεν έχει μόνο να αντιμετωπίσει τη δικιά της ταραχή και να πενθήσει τη ζωή που νόμιζε ότι το παιδί της θα έχει, έτσι όπως την φαντάστηκε ή την έχει φαντασιωθεί, αλλά έχει και να διαχειριστεί την κοινωνική κατακραυγή. “Τι θα πει ο κόσμος”.\nΕπιπλέον έχει να διαχειριστεί και την αγωνία της για την “δύσκολη” ζωή που φαντάζεται ότι θα έχει το παιδί της μέσα σε αυτό το κοινωνικό περιβάλλον. Αυτό δεν ισχύει μόνο για τον σεξουαλικό προσανατολισμό, έχει να κάνει με πολλά πράγματα. Όταν μπαίνουν θέματα σεξουαλικού προσανατολισμού και ταυτότητας φύλου όμως, το πρώτο πράγμα που έχουν να αντιμετωπίσουν οι γονείς είναι η ερώτηση «τι έκανα λάθος;» Κι εκεί χρειάζεται μεγάλη προσοχή! Γιατί αυτή η ερώτηση έρχεται και από τον περίγυρο: “Τι έκανες λάθος;” Οπότε, εγώ έχω περισσότερες απαιτήσεις από τους γείτονες αυτών των γονιών, ενώ για τους ίδιους έχω μεγαλύτερη κατανόηση. Από τους γείτονες θέλω να κάνουν το πρώτο βήμα και να πουν στο γονιό: «Δεν έκανες κανένα λάθος!\nΣήμερα πλέον, υπάρχουν γονείς που έχουν διαπραγματευτεί αυτές τις αγωνίες και τα ερωτήματα, έχουν αποδομήσει στερεότυπα και υποστηρίζουν και άλλους γονείς σε αυτήν τη διεργασία. Υπάρχουν επίσης, εκπαιδευτικοί ευαισθητοποιημένοι και ενήμεροι της σημαντικότητας του ρόλου τους οι οποίοι λειτουργούν υποστηρικτικά για τις οικογένειες.\nΒ.Λ. Είναι πολύ μεγάλο και σημαντικό βήμα το «Άνοιγμα στην Πόλη» και οι δράσεις που συμπεριλαμβάνονται σε αυτό. Είναι η πρώτη φορά που έχει δοθεί φωνή σε τόσες ομάδες, σε ειδικότητες και σε νέους καλλιτέχνες και η ευκαιρία να κάνουν πράγματα μέσα στην πόλη. Να φέρουν τον κόσμο, την ευρύτερη κοινότητα σε επαφή με την τέχνη μέσα από μία πραγματικότητα όχι μόνο μέσα από ένα θέαμα. Θεωρούμε ότι ο Βαγγέλης Θεοδωρόπουλος και η ομάδα συνεργατών του έκαναν σημαντικό έργο και ελπίζουμε να συνεχιστεί. Υπάρχει πολύ μεγάλη ανάγκη και από τους νέους δημιουργούς αλλά κυρίως από την κοινωνία να έχει πρόσβαση σε τέχνη που την αφορά άμεσα.\n*11528 Γραμμή Ψυχολογικής Στήριξης “11528 – ΔΙΠΛΑ ΣΟΥ” για λεσβίες, γκέι, αμφί, τρανς, τις οικογένειές τους και για εκπαιδευτικούς.\n27/06 – 30/6 στις 21:00\nΗ Επίδαυρος "ξεκινά" στις 21 Ιουνίου


Αντίσταση στις γειτονιές!: Έφυγε ο σύντροφος Κώστας Καρπουτσής\nΈφυγε ο σύντροφος Κώστας Καρπουτσής\nΠριν λίγο έμαθα πως έφυγε το βράδυ της Πέμπτης 5 Ιουλίου για πάντα ο Κώστας ο “Τζαβάρας” όπως ήταν σε όλους μας γνωστός.\nΟ Κώστας Καρπουτσής ήταν ένας σύντροφος από τα παλιά, από τον καιρό της ΛΔΕ και των πρώτων προσπαθειών να αποκτήσει βάση η παρουσία του ΚΚΕ(μ-λ) στις Σέρρες.\nΠαιδί εργατικής φτωχής οικογένειας από τα Σφαγεία, μια λαϊκή γειτονιά των Σερρών, ο Κώστας από νεαρός ήρθε σε επαφή με τις επαναστατικές ιδέες και την κομμουνιστική υπόθεση. Στην συνέχεια οι δρόμοι μας χώρισαν αλλά δεν άλλαξαν όχθη και μεριά.\nΟ Κώστας μέχρι τέλους συμμετείχε, αναζητούσε και πάλευε για την αριστερή και την επαναστατική υπόθεση παρά τις δυσκολίες των καιρών. Συμμετείχε σε κοινωνικούς αγώνες και ως αγρότης σε κινητοποιήσεις και προσπάθειες συνδικαλιστικής συσπείρωσης.\nΣτους συντρόφους του στην ΑΝΤΑΡΣΥΑ στις Σέρρες και στην οικογένεια του εκφράζω την βαθιά μου λύπη για τον πρόωρο χαμό του.\nστις 2:02 π.μ. από Αντίσταση στις γειτονιές θέματα: αριστερα, προσωπα, F


Υπό το βάρος των κραυγών Του Πάσχου Μανδραβέλη | Εφημερίδα Κοζάνη efkozani.gr kozani ειδήσεις μικρές αγγελίες δυτική μακεδονία\nHome Εμπορικός Οδηγός Ειδήσεις Υπό το βάρος των κραυγών Του Πάσχου Μανδραβέλη\nPosted By: Εφημερίδα Κοζάνη efkozani.gron: 30 Ιουλίου, 2014 In: Ειδήσεις, πολιτικήNo Comments\nΟι κραυγές όμως δεν ήταν μόνο συντεχνιακές. Ήταν από όλους και επί παντός. Είναι χαρακτηριστικό ότι, ακόμη και στο αποκορύφωμα της ανάπτυξης σε πήλινα πόδια, όλοι οι Έλληνες γκρίνιαζαν για όλα. Λογικό, γιατί η αύξηση του ιδιωτικού πλούτου στη χώρα δεν συμβάδιζε με τη βελτίωση των δημόσιων υποδομών, με αποτέλεσμα να υπάρχουν νησίδες ιδιωτικής ευημερίας σε ένα εξαιρετικά φτωχό δημόσιο περιβάλλον. Από την άλλη μεριά, όμως, το πολιτικό σύστημα και τα ΜΜΕ δεν ιεραρχούσαν τις γκρίνιες του λαού, αλλά τις υιοθετούσαν όλες άκριτα.\nΈτσι, τον παλιό καλό καιρό, τότε που τα λεφτά έτρεχαν από τα μπατζάκια του υπουργού Οικονομικών, η ελληνική τηλεόραση ειδικευόταν στα «ρεπορτάζ της οργής». Όταν, π.χ., χιόνιζε, κάθε κανάλι έστελνε ρεπόρτερ στην εθνική οδό για να πιάσει τον σφυγμό του αποκλεισμένου στη θεομηνία λαού. Ο/η ρεπόρτερ έπαιρνε το πιο περίλυπο ύφος για τα ντέρτια του λαού και πλησίαζε τα χωρίς αλυσίδες αυτοκίνητα. Οι οδηγοί κατέβαζαν το παράθυρο για να φωνάξουν «καλύτερα να ζούσαμε στην Ουγκάντα! Εδώ, ούτε δύο εκατοστά χιόνι δεν μπορούν να καθαρίσουν». Δεν αναλογίζονταν βέβαια ότι στην Ουγκάντα δεν γίνονται αποχιονισμοί, αλλά ότι υπάρχει και προσωπική ευθύνη όταν κάποιος αποκλείεται σε δύο εκατοστά χιόνι, είτε γιατί δεν είχε αλυσίδες είτε γιατί δεν άκουσε δελτίο καιρού προτού ξεκινήσει για τη… χιονισμένη Αράχωβα.\nΤα ελληνικά ΜΜΕ λειτουργούσαν ως μεγάλα αντηχεία πραγματικών ή φανταστικών προβλημάτων του τόπου. Έτσι διογκωνόταν η πίεση στο πολιτικό σύστημα για τα πάντα χωρίς να φιλτράρονται τα αιτήματα και να μπαίνουν προτεραιότητες. Τα κανάλια μπορούσαν να αφιερώσουν περισσότερο χρόνο στον αποκλεισμό της εθνικής οδού για δύο ώρες από το χιόνι απ’ ό,τι στην κακή κατάσταση του εθνικού οδικού δικτύου. Έτσι, υπό το βάρος των κραυγών και των αντηχείων τους, οι αναγκαίες επενδύσεις του κράτους έγιναν στρεβλά. Αποκτήσαμε ένα ευρύτατο δίκτυο ΑΕΙ αλλά όχι Ανώτατη Παιδεία, δεκάδες διάσπαρτα νοσοκομεία αλλά όχι ΕΣΥ, κι ένα δίκτυο αποχιονισμού πέριξ της Αττικής που έχει τρία χρόνια να δουλέψει.\n”Η Μεσόγειος κλειδί των γεωπολιτικών αλλαγών” Συνέντευξη του υποστρατήγου ε.α Νίκου Καρατουλιώτη


Ποδόσφαιρο —28/9, 00:54\nΔιαβάστε την ατομική κριτική των παικτών του ΟΦΗ στο παιχνίδι με τον Ατρόμητο.\nΟ Ολλανδός τερματοφύλακας δεν έχει ευθύνη στα γκολ που δέχεται όπως βέβαια και σε αυτό της ισοφάρισης αφού δεν προλαβαίνει να κάνει έξοδο για να προλάβει τον Γούτα.\nΚάνει εξαιρετικό παιχνίδι στο πρώτο ημίχρονο, τόσο αμυντικά όσο και επιθετικά δημιουργώντας συνεχή ρήγματα. Στην φάση του γκολ της ισοφάρισης δεν μαρκάρει σωστά τον Μανούσο με αποτέλεσμα να βγάλει εύκολα την σέντρα για την κεφαλιά του Γούτα.\nΣτο πρώτο ημίχρονο δεν αντιμετωπίζει προβλήματα, στο δεύτερο όμως ο Μανούσος βγαίνει δύο φορές στην πλάτη του δημιουργώντας αρκετά προβλήματα.\nΑνίκητος στο ένας εναντίον ενός, πήρε όλες τις προσωπικές μονομαχίες με τους επιθετικούς του Ατρομήτου ενώ έβγαζε σωστά την μπάλα από την άμυνα του ΟΦΗ.\nΙσχύουν τα ίδια για τον Βούρο αφού δεν αντιμετώπισε ιδιαίτερα προβλήμαστα στην αμυντική προσέγγιση του αγώνα.\nΑντιμετώπισε τα ίδια προβλήματα με τον Κοροβέση καθώς ο Μανούσος στις δύο φάσεις που είχε βγήκε στην δική του πλάτη. Όμως από την άλλη μετράει στο ενεργητικό του την τρομερή ασίστ στον Σαρδινέρο για το 2-1 του ΟΦΗ.\nΚακό παιχνίδι από τον Αργεντινό, δεν μπόρεσε να βοηθήσει και δείχνει να έμεινε από δυνάμεις μετά το 60ο λεπτό της αναμέτρησης. Παράλληλα έχει ξεκάθαρη ευθύνη στο 2-2 του Γούτα καθώς ενώ τον ακολουθεί, στην συνέχεια τον χάνει ξεκάθαρα και τον αφήνει να πηδήξει ολομόναχος για να ισοφαρίσει. Στο ριπλέι του γκολ φαίνεται ξεκάθαρα πως ο Μεγιάδο χάνει τον Γούτα ενώ είναι μόνος του.\nΣτο πρώτο ημίχρονο είναι κινητικός και δραστήριος όπως μέχρι και το 70′ με 75′. Από τα πόδια του περνούσε το παιχνίδι του ΟΦΗ και είχε πολύ καλή συνεργασία με τον Ναμπί.\nΣτο πρώτο 45λεπτο κέρδισε αρκετές μπάλες, πρέσαρε και υποχρέωσε και τον Κάναντι να βγάλει τον Τομάσεβιτς στο 42′ αφού δεν τον άφησε να δράσει μεσοεπιθετικά.\nΜετά από αρκετό καιρό κάνει τρομερό παιχνίδι. Είναι μέσα στις δύο από τις τέσσερις φάσης του ΟΦΗ στο πρώτο ημίχρονο, είχε όρεξη και διάθεση ενώ τον είδαμε μέχρι και να πρεσάρει. Ο ΟΦΗ έχει ανάγκη τον καλό Ναμπί και δείχνει να συνέρχεται μετά από έναν πολύμηνο αγωνιστικό λήθαργο.\nΟ Ισπανός είναι o mvp του ΟΦΗ και όχι μόνο για τα δύο πανέμορφα γκολ που πετυχαίνει αλλά για την συνολική εικόνα του. Κάνει συνεχείς κινήσεις στην επίθεση, δημιουργεί ρήγματα στην άμυνα του Ατρομήτου και αποδείχθηκε σωστή η επιλογή του Σίμου να τον ξεκινήσει στην κορυφή της επίθεσης.\nΜπήκε στο ματς δίχως να προλάβει να βοηθήσει ανασταλτικά.\nΔεν έδωσε πνοή στην επίθεση του ΟΦΗ\nΑγωνίστηκε λίγο και δεν μπορεί να κριθεί\nΙσχύουν τα ίδια με τον Στάρτζεον.


FAQ – Praxis | Θεραπευτική μονάδα, Καβάλα\nΓραμματεία και κοινωνική λειτουργός\nΓια τον ΕΟΠΠΥ: Μπορείτε να δικαιολογήσετε τις θεραπείες σας μέσω ΕΟΠΠΥ, εφόσον επισκεφτείτε κάποιον ιδιώτη ή νοσοκομειακό παιδοψυχίατρο, παιδονευρολόγο , αναπτυξιολόγο. Η ειδικότητα του γιατρού καθορίζεται από την πάθηση του θεραπευόμενου. O γιατρός σας γράφει τις θεραπείες που αντιστοιχούν στην πάθηση και μπορεί να σας επιστραφεί ένα μέρος των χρημάτων. Πληρώνετε στο θεραπευτήριο και σας δίνεται απόδειξη για να κάνετε εσείς την δαπάνη. Για ταμεία στρατού μπορείτε να δικαιολογήσετε τις θεραπείες σας μόνο με γνωμάτευση από νοσοκομειακό γιατρό ή από κέντρα ψυχικής υγείας. Πληρώνετε στο θεραπευτήριο και σας δίνεται απόδειξη για να κάνετε εσείς την δαπάνη.\nΓια οποιαδήποτε απορία σας μπορείτε να μας καλέσετε στο 2510226651 ή praxisth@otenet.gr και να κλείσουμε κάποιο ραντεβού για να σας ενημερώσουμε για τις υπηρεσίες της μονάδας μας.\nΗ γραμματεία λειτουργεί καθημερινά από τις 9:00π.μ έως τις 9:00μ.μ. Μπορείτε να μας επικοινωνήσετε με την γραμματεία στο 2510226651 και στο praxisth@otenet.gr\nΦυσικοθεραπεία – ορθωτικά πέλματα\nΠοια θέματα αναδύονται από την συμβουλευτική γονέων;\nΠως γίνονται οι συνεδρίες;


ai-vreS: Η Εργατική Πρωτομαγιά εμπνέει τους νέους αγώνες της Εργατικής Τάξης και του Λαού\nΑναμέτρηση με κυβέρνηση-ΕΕ-εργοδοσία Για την υπεράσπιση της δημόσιας υγείας και των εργαζομένων\nΗ Πρωτομαγιά, από το Σικάγο του 1886, την\nΘεσσαλονίκη του 1936, την Καισαριανή του 1944, θα είναι για πάντα το ορόσημο για τους εργατικούς αγώνες αλλά και σύμβολο των αγώνων του λαού ενάντια στον φασισμό και τον πόλεμο. Παραμένει οδηγός και για τους σημερινούς αγώνες καθώς οι διεκδικήσεις για το 8ώρο, την κυριακάτικη αργία, την ασφάλιση, την αύξηση των μισθών, την υγειονομική περίθαλψη των εργαζομένων, βρίσκονται έναν αιώνα μετά ξανά στην επικαιρότητα!\n· Ουσιαστική αύξηση των κονδυλίων για την δημόσια υγεία και τα νοσοκομεία.\n· Μαζικές προσλήψεις σε ιατρικό και νοσοκομειακό προσωπικό.\n· Επίταξη όλων των ιδιωτικών κλινικών και ιατρικών κέντρων και ένταξή τους κάτω από κρατικό έλεγχο.\n· Ικανοποίηση των δίκαιων αιτημάτων των εργαζομένων στην δημόσια υγεία.\n· Ουσιαστικά μέτρα προστασίας της υγείας των εργαζομένων στον ιδιωτικό και δημόσιο τομέα\n· Πλήρη καταβολή των μισθών με ευθύνη εργοδοσίας και κράτους.\n· Στοπ στις απολύσεις\n· Επιδότηση όλων των άνεργων χωρίς όρους και προϋποθέσεις. Αύξηση των επιδομάτων ανεργίας και επιμήκυνση του χρόνου ανεργίας.\n· Υπογραφή Σ.Σ.Ε. Αξιοπρεπείς μισθούς και συντάξεις Κατάργηση όλων των ευέλικτων μορφών απασχόλησης.\n· Να κηρυχτούν παράνομες όλες οι απολύσεις που έγιναν από 1η Μάρτη και οι αρνητικές μεταβολές στις συμβάσεις, στα ωράρια, στους μισθούς, στις εργασιακές σχέσεις.\n· Ουσιαστικά συνδικαλιστικά, δημοκρατικά και πολιτικά δικαιώματα για όλους\nΌχι στο φόβο που καλλιεργούν -Όχι στην εξαθλίωση που ετοιμάζουν! Αλληλεγγύη – Ενημέρωση – Αντίσταση – Διεκδίκηση\nPosted by ai-vreS at 4/29/2020 06:58:00 μ.μ.


Βιβλίο: Μαθαίνω Μουσική Διασκεδάζοντας - The Rainbow Plays Music\nΣήμερα, με χαρά θα σας παρουσιάσω το “Μαθαίνω Μουσική Διασκεδάζοντας” της Κατερίνας Αθανασοπούλου από τις εκδόσεις iWrite. Πρόκειται για ένα βιβλίο μουσικής διαφορετικό, καθώς περιλαμβάνει ένα διασκεδαστικό μουσικό πακέτο που απευθύνεται σε γονείς, εκπαιδευτικούς και φυσικά παιδιά! Είναι πολύχρωμο με ζωντανά χρώματα γεγονός που το κάνει ιδιαίτερα ελκυστικό, περιέχει παραμύθι, μουσικές δραστηριότητες, μουσικές κάρτες, λεξικό μουσικών όρων και σελίδες για ζωγραφική, που μπορούν να αξιοποιηθούν στο σπίτι ή στο σχολείο.\nΤο βιβλίο ξεκινάει με ένα όμορφο παραμύθι, βασισμένο στην αλφαβήτα, όπου σε κάθε σελίδα υπάρχει και ένα μουσικό στοιχείο. Η όμορφη εικονογράφηση για κάθε γράμμα, καθηλώνει τα παιδιά και το παρακολουθούν με ενδιαφέρον!\nΟ εκπαιδευτικός ή ο γονέας μπορεί να μείνει σε κάθε γράμμα και να ξεκινήσει συζήτηση για το θέμα που αποτυπώνεται στην εικόνα.\nΑκολουθούν μουσικές δραστηριότητες και βραβείο καλύτερου μουσικού που τα παιδιά πάντα χαίρονται με το βραβείο! Στη συνέχεια, δίνεται στο παιδί η δυνατότητα να χρωματίσει αλλά και να σχεδιάσει τα πρώτα του μουσικά σχήματα.\nΣτο λεξικό μουσικών όρων που θα βρούμε μέσα στο βιβλίο, δίνονται απλοί και κατανοητοί ορισμοί που βοηθάνε το παιδί να μάθει μέσα από τη ζωγραφική και το χρώμα!\nΣτο τέλος οι μουσικές καρτέλες, είναι ένα ακόμα εργαλείο που προσφέρει αυτό το βιβλίο στον εκπαιδευτικό καθώς μπορούν να χρησιμοποιηθούν μέσα στην τάξη σε πολλές δραστηριότητες.\nΔείτε το παρακάτω βίντεο για να πάρετε μία πλήρη γεύση από το πολύχρωμο μουσικοβιβλίο!\nΤο “Μαθαίνω Μουσική Διασκεδάζοντας” είναι ένα βιβλίο – εργαλείο από μόνο του, καθώς οι δραστηριότητες που περιέχει μπορούν να αξιοποιηθούν στο σπίτι και φυσικά στην τάξη. Τα παιδιά παίζουν και μαθαίνουν μουσική διασκεδάζοντας! Το πολύχρωμο μουσικοβιβλίο μπορείτε να το προμηθευτείτε από εδώ.


Τετ α τετ Σαμαρά – Πούτιν στις Βρυξέλλες με ατζέντα την οικον. συνεργασία – Anatropi News\nΤετ α τετ Σαμαρά – Πούτιν στις Βρυξέλλες με ατζέντα την οικον. συνεργασία\nΣυνάντηση με τον Πρόεδρο της Ρωσίας Βλαντιμίρ Πούτιν θα έχει αύριο στις Βρυξέλλες ο πρωθυπουργός Αντώνης Σαμαράς, δύο χρόνια μετά την τελευταία τους επαφή στη Μόσχα.\nΠηγές από το Μέγαρο Μαξίμου αναφέρουν πως η συνάντηση αυτή είναι ένα σαφές σημάδι πως κάτι αρχίζει να κινείται και πάλι στα ελληνορωσικά, αφού ο Αντώνης Σαμαράς θα συνομιλήσει με τον Ρώσο πρόεδρο όχι μόνος ως προεδρεύων της ΕΕ, αλλά και ως πρωθυπουργός της Ελλάδας\nΟ Αντ. Σαμαράς αναμένεται να επιστρέψει στην Αθήνα αύριο το βράδυ και θα μεταβεί απευθείας στο Μουσείο της Ακρόπολης, για να μιλήσει στην εκδήλωση του Επιχειρηματικού Συμβουλίου Ελλάδας- Αυστραλίας για την ανάπτυξη των εμπορικών σχέσεων των δύο χωρών.\nΠηγή: iefimerida.gr, itabloid.gr\nTags: ατζέντα ΒΡΥΞΕΛΛΕΣ ΕΠΙΜΕΛΕΙΑ Πάνος Τζίφας Πούτιν ΡΕΠΟΡΤΑΖ\n«Μπλόκο» της τρόικα για τις τράπεζες\n“Κεφαλικό φόρο” στις περιουσίες αντί πακέτων διάσωσης προτείνει η Bundesbank


((i)) Το ανέκδοτο του 21ου αιώνα!\n25/04/2017 12:25 μμ.\nΖητήματα φύλου και σεξουαλικής ταυτότητας Ιμπεριαλιστικές επεμβάσεις - Αντιπολεμικό κίνημα\nΗ υποκρισία του ΟΗΕ των ιμπεριαλιστών είναι άπαιχτη: Έβαλαν τη Σαουδική Αραβία στην Επιτροπή του ΟΗΕ για τα δικαιώματα των γυναικών! Να μην στεναχωρήσουν τον παιδόφιλο δικτάτορα Σαούδ... Άπαιχτη αυτή "πολιτισμένη" δύση με την εξαγωγή "δημοκρατίας"! - Ο λόγος που πανηγυρίζουν τα ΜΜΕ για τη συμμετοχή γυναικών στις δημοτικές εκλογές στη Σαουδική Αραβία;\nΘέση της γυναίκας Ιμπεριαλισμός Πατριαρχία Πόλεμος Σεξισμός Φεμινισμός


Ο βασιλικός πολτός είναι γνωστός κυρίως, γιατί διαθέτει μία τεράστια λίστα από μεταλλικά άλατα, ιδίως το ποτάσιο, το ασβέστιο και το μαγνήσιο. Στην ουσία όμως, το ποσοστό των μεταλλικών αλάτων ανέρχεται μόνο στο 2% της σύστασής του, σε σύγκριση με το 14% που καταλαμβάνουν οι πρωτεΐνες. Γι’ αυτό, ο βασιλικός πολτός μπορεί να θεωρηθεί πολύ καλή πηγή πρωτεϊνών που διεγείρουν το ανοσοποιητικό σύστημα.\nΓενικά, ο βασιλικός πολτός χρησιμοποιείται σε μορφή λευκής ή κιτρινωπής ζελατίνης, με υφή παρόμοια με αυτή του γιαουρτιού (συντηρείται στο ψυγείο) και υπόξινη, ελαφρώς γλυκιά επίγευση. Κάθε πρόσληψη δεν υπερβαίνει το ένα γραμμάριο και μάλιστα, στη συσκευασία υπάρχει ένας ειδικός δοσομετρητής. Μπορείτε επίσης να το βρείτε σε: δισκία, κάψουλες, ή ταμπλέτες.\nΑΝΤΙΜΕΤΩΠΙΣΤΕ ΤΙΣ ΑΛΛΕΡΓΙΕΣ ΕΝΑΛΛΑΚΤΙΚΑ!\nΑυξήστε την πρόσληψη Βιταμίνης C. Η βιταμίνη C ενισχύει το ανοσοποιητικό σύστημα και βοηθά τον οργανισμό να εξουδετερώνει τα αλλεργιογόνα που έχουν εισβάλει σε...\nΈχετε κρύα χέρια ή πόδια; Τι σημαίνει αυτό για την υγεία σας.\nΟ χειμώνας είναι μια εποχή δύσκολη, για όλους, ιδιαίτερα όμως για όσους παρουσιάζουν μια φυσική ευαισθησία στο κρύο. Αυτό το καταλαβαίνουν κατά τις κρύες...\nΣήμερα, οι γνώστες της κρυσταλλοθεραπείας χρησιμοποιούν τους κρυστάλλους σε συνδυασμό με άλλες «γλυκές» εναλλακτικές θεραπείες. Πολύ συχνά δηλαδή, συνδυάζουν τη...\nΓΕΝΙΚΑ Διάρροια είναι η διαταραχή των κενώσεων που συνίσταται σε αύξηση του αριθμού, του όγκου ή της ρευστότητάς τους. Στις οξείες διάρροιες συνήθως...\nΚατά τη διάρκεια της εγκυμοσύνης, το σώμα βιώνει δραματικές αλλαγές. Το στήθος μεγαλώνει, οι αστράγαλοι πρήζονται, τα πόδια μουδιάζουν, το κεφάλι πονάει… Κάθε...\nΗ ολιστική θεραπεία για τον βρουξισμό (τρίξιμο των δοντιών)\nΟ τρόπος που κλείνουμε τα δόντια μας ονομάζεται σύγκλειση. Τα δόντια μας αναρτώνται στα οστά των γνάθων με μικροσκοπικά ινίδια, το δεσμοδόντιο, που περιέχει...


«Πυρετός» για το τετ α τετ Τσίπρα-Ζάεφ στο Νταβός - Star.gr\nΠΟΛΙΤΙΚΗ - ΟΙΚΟΝΟΜΙΑ Τρίτη, 23 Ιανουαρίου 2018, 20:13\n«Πυρετός» για το τετ α τετ Τσίπρα-Ζάεφ στο Νταβός\nΠοια θα είναι η κίνηση καλής θέλησης από τα Σκόπια\nΠυρετώδεις είναι οι προετοιμασίες για το συλλαλητήριο της Αθήνας που θα γίνει για το Σκοπιανό στις 4 Φεβρουαρίου στο Σύνταγμα.\nΛίγες ώρες πριν Τσίπρας και Ζάεφ συναντηθούν στο παγωμένο Νταβός, το πολιτικό θερμόμετρο στην Αθήνα ανεβαίνει, ενώ έκτακτη Ιεραρχία συγκαλεί ο Αρχιεπίσκοπος Ιερώνυμος.\nΌσον αφορά το συλλαλητήριο, μια ανάλογη σε όγκο και παλμό συγκέντρωση με αυτήν της Θεσσαλονίκης επιδιώκουν να κάνουν και στην Αθήνα οι διοργανωτές κατά της χρήσης του όρου Μακεδονία από τα Σκόπια.\n«Εύχομαι και το συλλαλητήριο των Αθηνών να είναι εξίσου επιτυχημένο, ίσως και πιο πολύ επιτυχημένο. Το μήνυμα των συλλαλητηρίων είναι πως πρέπει να ακουστεί η φωνή του λαού» δηλώνει η Νίνα Γκατσούλη, συντονίστρια Παμμακεδονικων Οργανώσεων Υφηλίου.\n«Όλα καλά παιδιά για την ώρα, τίποτα άλλο» δήλωσε ο πρώην πρωθυπουργός Αντώνης Σαμαράς για το ζήτημα της ονομασίας, απαντώντας σε ερώτηση δημοσιογράφων.\nΣτο Νταβός, αύριο στις 4 μ.μ. ώρα Ελλάδας, Αλέξης Τσίπρας και Ζόραν Ζάεφ θα αναζητήσουν μια κοινά αποδεκτή λύση στο ονοματολογικό. Ο πρωθυπουργός προσέρχεται με τη θέση για σύνθετη ονομασία, κοινή έναντι όλων, με αλλαγες στο Σύνταγμα.\nΣύμφωνα με πληροφορίες, ο Σκοπιανός πρωθυπουργός προτίθεται να προχωρήσει σε μια κίνηση καλής θέλησης. Δεν αποκλειεται να μετονομάσει το αεροδρόμιο «Μέγας Αλέξανδρος» και να απομακρύνει το άγαλμά του απο την κεντρική πλατεία.\nΗ ΛΥΣΗ ΘΑ ΕΧΕΙ ΘΕΤΙΚΕΣ ΕΠΙΠΤΩΣΕΙΣ ΥΠΟΣΤΗΡΙΖΟΥΝ ΟΙΚΟΝΟΜΙΚΟΙ ΠΑΡΑΓΟΝΤΕΣ ΣΤΗ Β.ΕΛΛΑΔΑ\nΛύση του θέματος ζητούν παράγοντες της αγοράς ειδικά στη Βόρεια Ελλάδα\n«Δεν πρέπει να βλέπουμε μόνο ότι τα Σκόπια ειναι ο κυριότερος εμπορικός της εταίρος, πρέπει να βλέπουμε και τι θα μπορούσαμε να κάνουμε εάν είχε λυθεί το πρόβλημα» δηλώνει ο επιχειρηματίας Κυριάκος Λουφάκης και προσθέτει: «Θεωρώ ότι οι πρωθυπουργοί των δύο κρατών θα πρέπει να κάνουν μια προσπάθεια να μειωθούν οι εντάσεις».\nΤΟ ΣΚΟΠΙΑΝΟ ΑΝΕΒΑΖΕΙ ΤΟ ΠΟΛΙΤΙΚΟ ΘΕΡΜΟΜΕΤΡΟ\nΣτο κυβερνητικό στρατόπεδο αιχμές για τη στάση των Ανεξάρτητων Ελλήνων άφησε ο υπουργός Εσωτερικών Πάνος Σκουρλέτης.\n«Παρόλο που σέβομαι τη διαφορετική τους άποψη με την οποία διαφωνώ, να είναι προσεκτικοί στις κινήσεις τους» δήλωσε στον Real Fm.\n«Στο Βουκουρέστι έγιναν οι ενδεδειγμένοι χειρισμοί και εγώ το λέω γιατι θέλω να λέω πάντα την αλήθεια» δήλωσε ο Γιώργος Παπανδρέου κατά την κοπή πίτας του ΚΙΔΗΣΟ.\nΕΚΤΑΚΤΗ ΙΕΡΑΡΧΙΑ ΣΥΓΚΑΛΕΙ Ο ΑΡΙΧΕΠΙΣΚΟΠΟΣ\nΓια τις εξελίξεις στο Σκοπιανό, στον απόηχο και του συλλαλητηρίου στον Λευκό Πύργο, ο Αρχιεπίσκοπος συγκαλεί της Παρασκευή έκτακτη σύνοδο της Ιεραρχίας.\nΠΡΟΚΑΛΟΥΝ ΠΑΛΙ ΟΙ ΑΛΒΑΝΟΙ\nΤην ίδια ώρα πρωτοσέλιδο αλβανικού ΜΜΕ προκαλεί εμφανίζοντας τον χάρτη των Σκοπίων διαιρεμένο στα 4.\n«Οι Έλληνες διεκδικούν το μεγαλύτερο κομμάτι της “Μακεδονίας” (ΠΓΔΜ). Η δημοσίευση ενός τέτοιου χάρτη αποτελεί σοβαρή πρόκληση για την ειρήνη στα Βαλκάνια» υποστηρίζει.\nΌσον αφορά το θέμα του ονόματος, σύμφωνα με το δημοσίευμα η αλβανική κοινή γνώμη φαίνεται να υποστηρίζει την πρόταση των Σκοπιανών για «Νέα Μακεδονία» αλλά η ελληνική πλευρά προκρίνει το «Μακεδονία του Βαρδάρη».


Τσαντάκι Μέσης Givi EA125 - auto-motive.gr - αξεσουάρ αυτοκινήτου & είδη μοτοσυκλετών\nΤσαντάκι Μέσης Givi EA125\nΤσαντάκι Μέσης Givi EA125 ποσότητα\nΚωδικός προϊόντος: 08706 Κατηγορία: Βαλίτσες/Μπαγκαζιέρες\nΑδιάβροχο ρυθμιζόμενο τσαντάκι μέσης, από την Givi.\n– Πολυεστέρας 600D / 190T.\n– Ανασηκώστε το σύστημα κλεισίματος για να εξασφαλίσετε πλήρη αδιάβροχη προστασία.\n– Αδιάβροχη κύρια τσέπη με αδιαπερατότητα IP X5 (ανθεκτική σε έντονη βροχή και ακραίες συνθήκες).\n– Μπροστινή τσέπη με κλείσιμο φερμουάρ, αδιάβροχη.\n– Πίσω τσέπη με αγκίστρι και βρόχο στερέωση, δεν είναι αδιάβροχο, σύστημα αποστράγγισης υγρασίας μέσω εξαερισμού.\n– Φθορίζουσα κίτρινη επένδυση.\n– Ρυθμιζόμενοι ιμάντες.\n– Διαστάσεις: 24 x 8 x 14 εκ.


Σταθμός Ασμάτσια στην Καλλονή, Νομού Λέσβου (2)\nΈναρξη λειτουργίας: Φεβρουάριος του 2011\nΣτον μυχό του κόλπου της Καλλονής, στην καμπίσια έκταση μεταξύ των χωριών Καλλονής και Δάφνους, σε ιδιόκτητο οικόπεδο περίπου τεσσάρων (4) στρεμμάτων με μέσες γεωγραφικές συντεταγμένες: γεωγραφικό μήκος 26°11'8.00"Α, γεωγραφικό πλάτος 39°13'31.00"Β.\nΤο πάρκο είναι ισχύος 69,79 KW, αποτελείται από xxx φωτοβολταϊκά πλαίσια διαστάσεων 1.675 x 1.001 mm, ισχύος χχχ W έκαστο, τοποθετημένα στο έδαφος με σταθερή κλίση. Τα πλαίσια συνδέονται με έξι (6) αντιστροφείς και στη συνέχεια με το δίκτυο της ΔΕΗ. Η εγκατάσταση περιλαμβάνει όργανα μέτρησης λειτουργίας με δυνατότητα τηλεμετάδοσης μέσω internet. Επίσης περιλαμβάνει συστήματα ασφαλείας με ηχητικό συναγερμό και τηλεφωνική ειδοποίηση καθώς και κάμερες τηλεπαρακολουθήσεως.\nΗ μέση ηλιοφάνεια της περιοχής κατ’ έτος είναι της τάξεως των 198 W/m2 την ώρα. Η ετήσια παραγωγή εκτιμάται σε 112.500 KWh ήτοι 1.620 KWh/KW.\nΤο πάρκο στοίχισε περίπου 280.000 € και δεν έλαβε επιδότηση. Η τιμή πώλησης της ηλεκτρικής ενέργειας (με ετήσια αναπροσαρμογή βάσει πληθωριστικού δείκτη) ανέρχεται σε 0,506 € ανά KWh. Δηλαδή η ετήσια είσπραξη είναι περίπου 57.000 €. Αναμένεται η απόσβεση του κόστους της επένδυσης σε 5,4 χρόνια, κατόπιν αφαιρέσεως των λειτουργικών εξόδων.\nΗ Καλλονή της Λέσβου πληθυσμιακά είναι ένας μεγάλος οικισμός, βρίσκεται 40 χλμ. βορειοδυτικά της Μυτιλήνης και απλώνεται μέσα σε μια μεγάλη κι εύφορη πεδιάδα/λεκανοπέδιο στο κέντρο του νησιού. Έχει πληθυσμό 1.732 κατ. (2001) και είναι η έδρα του Δήμου Καλλονής. Αποτελεί το 2ο μεγαλύτερο εμπορικό κέντρο του νησιού.\nΗ Καλλονή είχε πλούσιο σχετικά ιστορικό παρελθόν και αυτό αποτυπώνεται με την ύπαρξη πολλών αρχαιολογικών χώρων, όπως η Αρχαία Αρίσβη, η Πύρρα, ο ναός των Μέσσων στην αγροτική περιοχή της Αγίας Παρασκευής, τα Μάκαρα και η Αποθήκα (αγροτικές περιοχές της Άγρας), στη Ν.Δ. πλευρά του Κόλπου της Καλλονής.\nΗ Καλλονή ήταν μια από τις πιο ακμαίες και σημαντικότερες πόλεις της μεσαιωνικής εποχής στη Λέσβο. Η ύπαρξη μικρού κάστρου μεσαιωνικής εποχής, στην κορυφή του λόφου "Παλιόκαστρο", μαρτυρεί την αρχαία θέση της στην περιοχή, Β.Α. απ' τη σημερινή θέση της κωμόπολης. Ερείπια μεσαιωνικού ναού υπάρχουν στο λόφο "Σκεπαστός". Κάποια ίχνη αρχαίων, βυζαντινών και μεσαιωνικών κτισμάτων βρίσκονται στις τοποθεσίες "Ίσσα", "Τριάντα", "Άγιος Γεώργιος", κ.α.\nΑνάμεσα στην Καλλονή και στα Παράκοιλα, στο ύψωμα Ξηρόκαστρο, υπήρχε ο μοναστηριακός ναός της Παναγίας και ένας οικισμός που καταστράφηκε το 17ο αιώνα. Σήμερα, επάνω στο λόφο διακρίνονται ερείπια ναού και κάποιο τμήμα του κάστρου, το οποίο πρέπει να ήταν αρχαίο φρούριο με μεσαιωνικές προσθήκες αργότερα.